DA Den Europæiske Unions Tidende L 203/1

RÅDETS FORORDNING (EF) Nr. 704/2008

af 15. juli 2008

om indgåelse af en protokol om de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, for perioden 1. august 2008-31. juli 2012

RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 37 sammenholdt med artikel 300, stk. 2, og artikel 300, stk. 3, første afsnit,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

(1) Fællesskabet og Den Islamiske Republik Mauretanien har indgået en fiskeripartnerskabsaftale. Denne aftale blev godkendt ved Rådets forordning (EF) nr. 1801/2006 (2) og trådte i kraft den 5. december 2006.

(2) Fællesskabet og Den Islamiske Republik Mauretanien har færdigforhandlet og paraferet en protokol om de fiskerimuligheder og den finansielle modydelse, der er fastsat i partnerskabsaftalen, for perioden 1. august 2008-31. juli 2012.

(3) Det er i Fællesskabets interesse at godkende denne protokol.

(4) Denne protokol erstatter den tidligere protokol godkendt ved forordning (EF) nr. 1801/2006.

(5) Der bør fastlægges, hvordan fiskerimulighederne skal fordeles mellem medlemsstaterne –

UDSTEDT FØLGENDE FORORDNING:

Artikel 1

Protokollen om de fiskerimuligheder og den finansielle modydelse, der er fastsat i fiskeripartnerskabsaftalen mellem Det Europæiske Fællesskab og Den Islamiske Republik Mauretanien, for perioden 1. august 2008-31. juli 2012, godkendes på Fællesskabets vegne.

Teksten til protokollen er knyttet til denne forordning.

Artikel 2

1. De fiskerimuligheder, der er fastsat i protokollen, fordeles mellem medlemsstaterne således:

Fiskerikategori GT eller maksimalt antal licenser pr. licensperiode Medlemsstat GT, licenser eller fangstloft pr. år pr. medlemsstat Kategori 1: Fartøjer, som fisker efter krebsdyr, undtagen languster og krabbe 9 570 GT Spanien 7 313 GT Italien 1 371 GT Portugal 886 GT Kategori 2: Trawlere og langlinefartøjer med bundline, der fisker efter senegalesisk kulmule 3 240 GT Spanien 3 240 GT Kategori 3: Fartøjer, der fisker efter andre demersale arter end senegalesisk kulmule med andre redskaber end trawl 1 162 GT Spanien 1 162 GT Kategori 4: Frysetrawlere, der fisker efter demersale arter 375 GT Grækenland 375 GT Kategori 5: Blæksprutte 13 950 GT 32 licenser Spanien 24 licenser Italien 4 licenser Portugal 1 licens Grækenland 3 licenser Kategori 6: Languster 300 GT Portugal 300 GT Kategori 7: Notfartøjer med fryseanlæg til tunfiskeri 22 licenser Spanien 17 licenser Frankrig 5 licenser Kategori 8: Stangfiskerfartøjer til tunfiskeri og langlinefartøjer med flydeline 22 licenser Spanien 18 licenser Frankrig 4 licenser Kategori 9: Frysetrawlere til pelagisk fiskeri 17 licenser for en referencemængde på 250 000 t Kategori 10: Krabbefiskeri 300 GT Spanien 300 GT Kategori 11: Fartøjer uden fryseanlæg til pelagisk fiskeri 15 000 GT pr. måned i årligt gennemsnit

2. Ifølge protokollen kan fiskerimuligheder, som ikke udnyttes af kategori 11 (fartøjer uden fryseanlæg til pelagisk fiskeri), udnyttes af kategori 9 (frysetrawlere til pelagisk fiskeri) med højst 20 licenser pr. måned.

3. Med hensyn til kategori 9 (frysetrawlere til pelagisk fiskeri) sender Kommissionen, efter modtagelse af den årlige fiskeriplan fra medlemsstaterne med nærmere oplysninger om ansøgningerne pr. fartøj, licensansøgningerne til de mauretanske myndigheder. På dette grundlag og under hensyntagen til forbruget af referencemængden på 250 000 t meddeler Kommissionen de mauretanske myndigheder, om Fællesskabet agter at gøre brug af den supplerende kvote på 50 000 t ud over referencemængden på 250 000 t. I givet fald anmoder den de mauretanske myndigheder om at forhøje kvoten med den supplerende kvote på 50 000 t.

I den årlige fiskeriplan angives det for hvert fartøj, i hvilke måneder det agter at fiske, og hvor store mængder det anslår at fange pr. måned, hvor det fisker. For protokollens første anvendelsesår skal fiskeriplanerne indsendes til Kommissionen senest den 15. oktober 2008. Fra 2009 skal planerne indsendes til Kommissionen senest den 31. januar hvert år.

Hvis licensansøgningerne for kategori 9 (frysetrawlere til pelagisk fiskeri) overstiger det højeste tilladte antal licenser pr. referenceperiode, sender Kommissionen først og fremmest ansøgningerne fra de fartøjer, som i de ni måneder umiddelbart forud for licensansøgningen har udnyttet deres licenser mest, til de mauretanske myndigheder.

4. Med hensyn til kategori 11 (fiskerfartøjer uden fryseanlæg til pelagisk fiskeri) sender Kommissionen licensansøgningerne til de mauretanske myndigheder, når den har modtaget medlemsstaternes årlige fiskeriplaner med ansøgningerne for de enkelte fartøjer. Sådanne planer skal sendes til Kommissionen senest den 1. december året før. Det skal fremgå af planerne, hvor mange GT der er forudset for hver måned, hvor der fiskes.

Hvis der på årsbasis i gennemsnit ansøges om over 15 000 GT pr. måned, sker tildelingen efter de fiskeriplaner, der er nævnt i første afsnit.

Artikel 3

1. Fiskerimulighederne forvaltes i overensstemmelse med artikel 20 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik (3).

2. Hvis de fiskerimuligheder, der er fastsat i protokollen, ikke opbruges af licensansøgningerne fra de medlemsstater, der er nævnt i artikel 2, kan Kommissionen tage licensansøgninger fra andre medlemsstater i betragtning.

Artikel 4

De medlemsstater, hvis fartøjer fisker i henhold til denne protokol, giver Kommissionen meddelelse om, hvor store mængder af hver bestand de fanger i Mauretaniens fiskerizone, jf. de nærmere bestemmelser i Kommissionens forordning (EF) nr. 500/2001 af 14. marts 2001 om gennemførelsesbestemmelser til Rådets forordning (EØF) nr. 2847/93 vedrørende kontrollen af EF-fiskerfartøjernes fangster i tredjelandes farvande og på åbent hav (4).

Artikel 5

Formanden for Rådet bemyndiges til at udpege de personer, der er beføjet til at undertegne protokollen med bindende virkning for Fællesskabet.

Artikel 6

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 15. juli 2008. På Rådets vegne M. BARNIER Formand

(1) Udtalelse afgivet den 10. juli 2008 (endnu ikke offentliggjort i EUT).

(2) EUT L 343 af 8.12.2006, s. 1.

(3) EFT L 358 af 31.12.2002, s. 59. Ændret ved forordning (EF) nr. 865/2007 (EUT L 192 af 24.7.2007, s. 1).

(4) EFT L 73 af 15.3.2001, s. 8.

PROTOKOL

om de fiskerimuligheder og den finansielle modydelse, der er fastsat i fiskeripartnerskabsaftalen mellem det europæiske fællesskab og den islamiske republik mauretanien, for perioden 1. august 2008-31. juli 2012

Artikel 1

Anvendelsesperiode og fiskerimuligheder

1. Fiskerimulighederne i henhold til aftalens artikel 5 og 6 for en periode på fire år fra den 1. august 2008 er fastsat i den oversigt, der er knyttet som bilag til denne protokol. Disse fiskerimuligheder indgår i den samlede fiskeriindsats i bilag III, som de mauretanske myndigheder har fastsat på grundlag af den foreliggende videnskabelige rådgivning, og som jævnligt ajourføres.

2. Stk. 1 anvendes, jf. dog denne protokols artikel 4 og 5.

3. 3. Efter aftalens artikel 6 må fartøjer, der fører en EF-medlemsstats flag, kun fiske i de mauretanske fiskerizoner, hvis de er i besiddelse af en fiskerilicens, der er udstedt i henhold til denne protokol og efter de nærmere bestemmelser i bilagene til protokollen.

Artikel 2

Finansiel modydelse — Betalingsbetingelser

1. Den finansielle modydelse omhandlet i aftalens artikel 7 er fastsat til 86 mio. EUR for det første år, 76 mio. EUR for det andet år, 73 mio. EUR for det tredje år og 70 mio. EUR for det fjerde år (1). En del af disse beløb vil blive anvendt til finansiel støtte til gennemførelse af den nationale fiskeripolitik, jf. artikel 7, stk. 1b, i aftalen, nemlig 11 mio. EUR det første år, 16 mio. EUR det andet år, 18 mio. EUR det tredje år og 20 mio. EUR det fjerde år, heraf 1 mio. EUR om året i støtte til Parc National du Banc d'Arguin (PNBA) (Nationalparken Banc d'Arguin).

2. Hvis den samlede mængde på 250 000 t om året for kategori 9 (frysetrawlere til pelagisk fiskeri) overskrides, skal Fællesskabet betale en yderligere afgift på 40 EUR pr. ton.

3. Stk. 1 anvendes, jf. dog protokollens artikel 4, 5, 6, 7, 9, 10 og 13.

4. Fællesskabet skal betale den finansielle modydelse senest den 31. august 2008 for det første år og senest den 1. august for de følgende år.

5. Den finansielle modydelse skal indbetales til Den Islamiske Republik Mauretaniens statskasse på en konto i Mauretaniens nationalbank, og ministeriet meddeler de fornødne bankoplysninger.

6. De mauretanske myndigheder, som har enekompetence med hensyn til den finansielle modydelses anvendelse, fastsætter som led i Mauretaniens finanslov, hvordan støtten til PNBA skal anvendes, jf. dog artikel 6 i denne protokol.

Artikel 3

Videnskabeligt samarbejde

1. Parterne forpligter sig til at fremme ansvarligt fiskeri i de mauretanske fiskerizoner efter princippet om bæredygtig forvaltning.

2. I protokollens gyldighedsperiode skal parterne samarbejde om en nærmere undersøgelse af visse spørgsmål vedrørende udviklingen i ressourcernes tilstand i de mauretanske fiskerizoner. Med henblik herpå holdes der mindst én gang om året møde i Den Fælles Videnskabelige Komité, jf. artikel 4, stk. 1, i aftalen. Der kan efter anmodning fra en af parterne, eller hvis det skulle vise sig nødvendigt som led i protokollen, holdes yderligere møder i Den Fælles Videnskabelige Komité.

3. På basis af Den Fælles Videnskabelige Komités konklusioner og den bedste videnskabelige rådgivning holder parterne samråd i Den Blandede Komité, der er fastsat i aftalens artikel 10, for i fællesskab i givet fald at træffe foranstaltninger til bæredygtig forvaltning af fiskeressourcerne.

4. Den Fælles Videnskabelige Komité har mandat bl.a. til:

a) at udarbejde en årlig videnskabelig rapport om fiskeri i henhold til denne aftale

b) at fastlægge og gennemføre et årligt program, under hvilket der behandles specifikke videnskabelige spørgsmål, som kan øge kendskabet til fiskeressourcernes tilstand og økosystemernes udvikling

c) at undersøge videnskabelige spørgsmål, som opstår under aftalens gennemførelse, efter en procedure, der er godkendt ved konsensus i komitéen

d) efter behov at gennemføre bl.a. forsøgsfiskeri for at finde ud af, hvilke muligheder der er for fiskeri, og hvordan de kan udnyttes på en sådan måde, at det sikres, at ressourcerne og deres økosystemer bevares.

Artikel 4

Revision af fiskerimuligheder

1. Fiskerimulighederne i artikel 1 kan efter aftale udvides, hvis en sådan udvidelse ifølge konklusionerne fra Den Fælles Videnskabelige Komité, jf. artikel 4, stk. 1, i aftalen, ikke er til skade for en bæredygtig udnyttelse af de mauretanske fiskeressourcer. I så fald forhøjes den finansielle modydelse omhandlet i artikel 2, stk. 1, i denne protokol forholdsmæssigt og pro rata temporis. Under alle omstændigheder kan Fællesskabets finansielle modydelse ikke overstige det dobbelte af det beløb, der er anført i artikel 2, stk. 1, i denne protokol, og beløbet skal altid være proportionelt med udvidelsen af fiskerimulighederne.

2. Hvis parterne derimod bliver enige om at træffe foranstaltninger som omhandlet i artikel 3, stk. 3, i denne protokol, der indebærer, at fiskerimulighederne omhandlet i artikel 1 i denne protokol reduceres, nedsættes den finansielle modydelse forholdsmæssigt og pro rata temporis. Hvis ingen af denne protokols fiskerimuligheder kan udnyttes, kan Det Europæiske Fællesskab suspendere den finansielle modydelse, jf. dog protokollens artikel 6.

3. Fordelingen af fiskerimulighederne mellem de forskellige fartøjskategorier kan ligeledes revideres efter aftale mellem parterne og under overholdelse af eventuelle henstillinger fra Den Fælles Videnskabelige Komité om forvaltning af de bestande, der kan blive berørt at en sådan omfordeling. Parterne aftaler en passende justering af den finansielle modydelse, hvis en sådan omfordeling af fiskerimulighederne berettiger det.

4. En eventuel revision af de fiskerimuligheder, der er fastsat i stk. 1, 2 og 3, aftales mellem af parterne i Den Blandede Komité, jf. aftalens artikel 10.

Artikel 5

Forsøgsfiskeri

1. Parterne kan udøve forsøgsfiskeri i de mauretanske fiskerizoner efter udtalelse fra Den Fælles Videnskabelige Komité, jf. aftalens artikel 4. Med henblik herpå holder parterne samråd, hvis en af parterne anmoder herom, og træffer i hvert enkelt tilfælde beslutning om nye fiskeressourcer, betingelser og andre relevante parametre.

2. Tilladelser til forsøgsfiskeri gives efter bestemmelserne i artikel 6, stk. 2, i aftalen i en forsøgsperiode på højst seks måneder. Der skal betales afgift for tilladelser til forsøgsfiskeri.

3. Konkluderer parterne, at forsøgsfiskeriet har givet positive resultater for så vidt angår bevarelsen af økosystemerne og de biologiske ressourcer i havet, kan EF-fartøjer for resten af denne protokols gyldighedsperiode få tildelt nye fiskerimuligheder efter den samrådsprocedure, der er fastlagt i artikel 4 i denne protokol, alt efter den tilladte fiskeriindsats. Den finansielle modydelse forhøjes efter bestemmelserne i artikel 4.

4. Forsøgsfiskeri udøves i nært samarbejde med Mauretaniens Institut for Havforskning og Fiskeri (IMROP). I den forbindelse sammensætter IMROP det forsker- og observatørhold, som skal tages om bord, og som rederen afholder udgifterne til. IMROP udarbejder en rapport til ministeriet om resultaterne af forsøgsfiskeriet.

5. Fangster fra forsøgsfiskeri tilhører rederen. Fangst af fisk, som ikke opfylder mindstemålskravene, og af arter, som det efter mauretansk lovgivning ikke er tilladt at tage om bord eller afsætte, er forbudt.

6. Medmindre parterne har aftalt andet, skal alle fartøjer, som udøver forsøgsfiskeri, lande alle fangster i Mauretanien.

Artikel 6

Partnerskabsaftalens bidrag til gennemførelse af Mauretaniens fiskeripolitik

1. Den finansielle modydelse, der er omhandlet i artikel 7, stk. 1, litra b), i aftalen, er fastsat til 11 mio. EUR for det første år, 16 mio. EUR for det andet år, 18 mio. EUR for det tredje år og 20 mio. EUR for det fjerde år, jf. artikel 2, stk. 1, i denne protokol. Denne økonomiske støtte bidrager til at udvikle og gennemføre den nationale strategi for bæredygtig udvikling af fiskerierhvervet i Mauretanien med henblik på at skabe et bæredygtigt og ansvarligt fiskeri i Mauretaniens farvande i harmoni med de strategiske mål, der går ud på at bevare fiskeressourcerne og få fiskeriet bedre integreret i den nationale økonomi, især hvad angår de interventionsområder, der er anført i stk. 3 nedenfor, og for hvilke bilag IV indeholder en vejledende liste over indikatorer, samt at støtte PNBA.

2. Mauretanien er ansvarlig for forvaltningen af den økonomiske støtte omhandlet i stk. 1, og forvaltningen baseres på, at parterne i fællesskab opstiller mål og fastlægger programmeringen i forbindelse hermed samt indikatorer, der gør det muligt at evaluere resultaterne.

3. Uden at det berører de mål, som parterne i fællesskab har opstillet, og i tråd med prioriteringen i den nationale strategi for en bæredygtig udvikling af fiskerierhvervet i Mauretanien, samt for at sikre en bæredygtig og ansvarlig forvaltning af ressourcerne og fremme fiskerierhvervets udvikling, har parterne aftalt at koncentrere deres indsats på følgende områder:

for så vidt angår fiskeriforvaltning og udbytteoptimering:

— iværksættelse af fiskeriforvaltningsplaner (blæksprutte, rejer osv.)

— styrket havforskning

— skærpet overvågning

— kontrol og justering af kapacitet

— udvikling af nye fiskerier (sardin, ansjos osv.)

for så vidt angår forøgelse af fiskeriets økonomiske og samfundsmæssige afkast:

— udvikling af infrastrukturer og havnefaciliteter

— indførelse af kvalitetsnormer og forbedring af kvaliteten, herunder især forbedring af hygiejnen i forbindelse med produktion af fiskevarer, og udvidelse af de kompetente mauretanske myndighedernes kontrolkapacitet

— fremme af private investeringer i fiskerierhvervet, især gennem renovering og fornyelse af produktionsapparatet, forbedring af den globale konkurrenceevne og forøgelse de komparative fordele

— udvikling af ikke-industrielt havfiskeri, indlandsfiskeri og akvakultur

for så vidt angår beskyttelse af havmiljø, naturtyper og kystområder:

— bevarelse af havmiljø og akvatiske naturtyper

— udvidelse af kapaciteten for diagnosticering og bekæmpelse af havforurening

for så vidt angår reformen af de retlige og institutionelle rammer:

— udvidelse af den institutionelle kapacitet hos fiskeriministeriet og derunder hørende organer

— forbedring af de retlige rammer for fiskeriet og erhvervets institutionelle miljø.

Artikel 7

Nærmere bestemmelser for støtte til Mauretaniens fiskeripolitik

1. Uden at det berører bestemmelserne i artikel 6, stk. 3, i denne protokol, skal Det Europæiske Fællesskab og ministeriet, på grundlag af retningslinjerne i bilag IV, i Den Blandede Komité, jf. aftalens artikel 10, umiddelbart efter protokollens ikrafttræden aftale følgende:

a) de årlige og flerårige retningslinjer for, hvordan prioriteringen i den mauretanske fiskeripolitik, jf. artikel 6, som går ud på at skabe et bæredygtigt og ansvarligt fiskeri, herunder prioriteringen i artikel 6, stk. 3, skal gennemføres

b) de årlige og flerårige mål, samt hvilke kriterier og indikatorer der skal anvendes, for at der kan foretages en årlig evaluering af de opnåede resultater.

2. Enhver ændring af disse retningslinjer, mål og evalueringskriterier og -indikatorer skal godkendes af begge parter i Den Blandede Komité.

3. I tråd med de mål og retningslinjer, der er fastlagt og gennemført i protokollen 2006-2008, som gælder indtil den 31. juli 2008, skal der til Det Europæiske Fællesskab senest den 1. marts hvert år indsendes en flerårig programmering (der følger kalenderåret) af sektorstøtten i henhold til denne protokol.

For det første år af denne protokols gyldighedsperiode skal Det Europæiske Fællesskab på det tidspunkt, hvor retningslinjer, mål, evalueringskriterier og -indikatorer godkendes i Den Blandede Komité, og senest den 1. marts underrettes om den flerårige programmering og om, hvordan Mauretanien anvender sektorstøtten omhandlet i artikel 6, stk. 1, i denne protokol.

Med hensyn til sektorstøtten foretages der i juni i det indeværende kalenderår en fælles midtvejsrevision og i januar i det følgende år en fælles slutrevision af resultatindikatorernes gennemførelse. Endvidere skal Mauretanien senest den 30. oktober hvert år meddele, hvor store bevillinger der er afsat til fiskerierhvervet på finansloven for det følgende år.

4. For at forberede de fælles revisioner skal ministeriet senest en måned før den fælles midtvejsrevision og den fælles slutrevision sende Kommissionen henholdsvis en foreløbig og en endelig årsrapport om de opnåede resultater, om eventuelle problemer og om de foreslåede korrektions- og indhentningsforanstaltninger.

Kommissionen forbeholder sig ret til at anmode de mauretanske myndigheder om alle supplerende oplysninger om disse resultater med henblik på samråd med de mauretanske myndigheder i Den Blandede Komité, jf. aftalens artikel 10, for at vedtage de korrektionsforanstaltninger, der er nødvendige for at nå de opstillede mål.

Artikel 8

Økonomisk integration af EF-aktører i Mauretaniens fiskerierhverv

1. Parterne forpligter sig til at fremme af EF-aktørers økonomiske integration i alle dele af fiskerierhvervet i Mauretanien. Som leder heri skal parterne i løbet af 2008 foretage fælles objektive evalueringer af hindringerne i forbindelse med private investeringer i Mauretaniens fiskerierhverv med henblik på at afstikke retningslinjer, der kan fremme investeringer under hensyntagen til udviklingen af landingsinfrastrukturer, fastsættelse af normer for og modernisering af produktionsapparatet og udvidelse af afsætningskæden for fiskevarer, samt foranstaltningerne til forbedring af fiskerierhvervets retlige og institutionelle rammer og dets konkurrenceevne.

2. Parterne skal nedsætte en fælles refleksionsgruppe med henblik på med jævne mellemrum at behandle spørgsmål i forbindelse med fremme af private investeringer i det mauretanske fiskerierhverv, herunder navnlig, hvordan det kan gøres lettere for private EF-virksomheder at etablere sig, hvordan det kan gøres lettere at oprette blandede selskaber mellem mauretanske aktører og EF-aktører, og hvordan der kan udvikles egnede modeller for oprettelse af partnerskaber mellem den offentlige og den private sektor. Refleksionsgruppen kan opstille en specifik årlig handlingsplan og sammen følge dens gennemførelse, især som led i partnerskabsaftalens bidrag til gennemførelsen af Mauretaniens fiskeripolitik.

3. Parterne beslutter endvidere at mødes hvert år i forbindelse med et forum, der skal fremme privat partnerskab i det mauretanske fiskerierhverv. Dette årlige forum, som private aktører fra Fællesskabet og Mauretanien vil blive inviteret til, holdes i Mauretanien.

4. Med henblik på at udbygge navnlig sektoren for fersk fisk agter Mauretanien som et incitament endvidere at indrømme EF-fiskere, der lander fangster, som er taget i de mauretanske fiskerizoner, i mauretansk havn (især med henblik på afsætning til lokale forarbejdningsvirksomheder, forædling i forarbejdningsvirksomheder i Mauretanien eller transport ad landjorden), en afgiftsnedsættelse, jf. bestemmelserne i bilag I til denne protokol og mauretansk lovgivning på området.

Artikel 9

Tvister — Suspension af protokollens anvendelse

1. Ved enhver tvist mellem parterne om fortolkningen af protokollens og dens bilags bestemmelser og deres anvendelse bør parterne holde samråd i Den Blandede Komité, jf. aftalens artikel 10, og om nødvendigt indkaldes til ekstraordinært møde.

2. En part kan suspendere protokollens anvendelse, hvis tvisten mellem parterne betragtes som alvorlig, og hvis samrådet i Den Blandede Komité, jf. stk. 1, ikke har gjort det muligt at finde en mindelig løsning.

3. For at protokollens anvendelse kan suspenderes, skal den part, der ønsker en sådan suspension, meddele dette skriftligt mindst tre måneder, før suspensionen får virkning.

4. Som undtagelse fra suspensionsproceduren i stk. 1, 2 og 3 forbeholder Fællesskabet sig ret til umiddelbart at suspendere anvendelsen af protokollen, hvis Mauretanien ikke overholder de tilsagn, landet har givet vedrørende gennemførelsen af sin fiskeripolitik. En sådan suspension meddeles straks de mauretanske myndigheder.

5. I tilfælde af suspension fortsætter parterne med at holde samråd for at finde en mindelig løsning på deres tvist. Når en sådan løsning er fundet, anvendes protokollen på ny, og den finansielle modydelse nedsættes forholdsmæssigt og pro rata temporis efter, hvor længe protokollens anvendelse har været suspenderet.

Artikel 10

Suspension af protokollens anvendelse på grund af manglende betaling

Hvis Det Europæiske Fællesskab ikke betaler i overensstemmelse med artikel 2 i denne protokol, kan protokollens anvendelse suspenderes på følgende betingelser, jf. dog artikel 4:

a) Ministeriet sender en meddelelse til Europa-Kommissionen, hvori det påpeger den manglende betaling. Europa-Kommissionen foretager den fornødne kontrol og betaler i givet fald senest 30 arbejdsdage efter datoen for modtagelse af meddelelsen.

b) Hvis der inden udløbet af fristen i litra a) ikke er betalt eller givet behørig begrundelse for den manglende betaling, kan Mauretaniens kompetente myndigheder suspendere protokollens anvendelse. De underretter straks Europa-Kommissionen herom.

c) Protokollen anvendes på ny, så snart den pågældende betaling har fundet sted.

Artikel 11

Gældende national lovgivning

Uden at det berører bestemmelserne i aftalen er de aktiviteter, som fartøjer, der fisker i henhold til denne protokol og dens bilag, udøver, herunder navnlig landing, omladning, anvendelse af havnefaciliteter, proviantering mv., underkastet mauretansk lovgivning.

Artikel 12

Varighed

Denne protokol og dens bilag anvendes i fire år fra den 1. august 2008, medmindre den opsiges i overensstemmelse med artikel 13.

Artikel 13

Opsigelse

1. Ved opsigelse af protokollen skal den part, der ønsker at opsige protokollen, mindst seks måneder inden den dato, hvor opsigelsen træder i kraft, skriftligt meddele den anden sin hensigt om at opsige protokollen.

2. Efter meddelelse af opsigelse som omhandlet i stk. 1 skal parterne holde samråd.

Artikel 14

Ikrafttræden

1. Denne protokol med bilag træder i kraft på den dato, hvor parterne meddeler hinanden, at de nødvendige procedurer i forbindelse med ikrafttrædelsen er afsluttet.

2. De anvendes fra den 1. august 2008 og erstatter protokollen bilagene gældende for perioden 1. juli 2006-31. juli 2008.

(1) Hertil kommer redernes afgifter jf. kapitel III i bilag I, som skal indbetales direkte til Mauretanien på den konto, der er fastsat i kapitel IV i bilag I, og som anslås at udgøre 15 mio. EUR om året.

Endvidere skal der ifølge strategidokumentet og det nationale vejledende program under 10. EUF for Mauretanien, hvis det undertegnes, bl.a. stilles budgetbevillinger på 40 mio. EUR over tre år til rådighed fra 2009, hvis de fornødne betingelser er opfyldt. Ved globalt positive resultater på tidspunktet for midtvejsvurderingen af 10. EUF i 2010, herunder fiskeripolitikken, vil der kunne påregnes en eventuel forhøjelse af den programmerbare finansielle tildeling under 10. EUF.

Oversigt over fiskerimuligheder

Fiskeritype KREBSDYR DEMERSALT FISKERI BLÆKSPRUTTE PELAGISK FISKERI Kategori 1 Krebsdyr, undtagen languster og krabbe Kategori 10 Krabbe Kategori 6 Languster Kategori 2 Trawlere og langlinefartøjer, som fisker efter senegalesisk kulmule Kategori 3 Andre demersale arter end senegalesisk kulmule, med andre redskaber end trawl Kategori 4 Trawlere, der fisker efter andre demersale arter end senegalesisk kulmule Kategori 5 Blæksprutte Kategori 7 Notfartøjer til tunfiskeri Kategori 8 Stangfiskerfartøjer til tunfiskeri og langlinefartøjer med flydeline Kategori 9 Frysetrawlere til pelagisk fiskeri (1) Kategori 11 Fartøjer uden fryseanlæg til pelagisk fiskeri (1) Maksimal GT pr.licensperiode 9 570 GT 300 GT 300 GT 3 240 GT 1 162 GT 375 GT 13 950 GT 32 fartøjer 22 fartøjer 22 fartøjer 17 licenser 15 000 GT pr. måned i årligt gennemsnit

FISKERIKATEGORI 1: FARTØJER TIL FISKERI EFTER KREBSDYR UNDTAGEN LANGUSTER OG KRABBE

1. Fiskerizone

i) Nord for 19° 21,00 N, uden for den zone, der er afgrænset af følgende punkter: 20° 46,30 N 17° 03,00 V 20° 40,00 N 17° 07,50 V 20° 05,00 N 17° 07,50 V 19° 35,50 N 16° 47,00 V 19° 28,00 N 16° 45,00 V 19° 21,00 N 16° 45,00 V ii) Syd for 19° 21,00 N, vest for 6-sømilegrænsen (jf. koordinaterne i tillæg 6 til bilag II). Når udviklingsplanen for rejer er vedtaget, kan denne zoneafgrænsning tages op til fornyet overvejelse efter aftale mellem parterne.





2. Tilladte fiskeredskaber

Bundtrawl til rejefiskeri og andre selektive fiskeredskaber Parterne gennemfører tekniske forsøg for at teste selektivitetsanordninger, herunder især: i) sorteringsriste til trawl, ii) andre selektive fiskeredskaber end trawl. Disse selektive fiskeredskaber skal indføres senest den 31. december 2009 efter videnskabelig, teknisk og økonomisk evaluering af forsøgsresultaterne. Det er forbudt at anvende to fangstposer uden på hinanden. Det er forbudt at fordoble trådene i fangstposen. Det er tilladt at anvende slidgarn, jf. artikel 24 i Mauretaniens lov om fiskeri.





3. Mindste tilladte maskestørrelse

50 mm





4. Biologisk hvileperiode

To (2) perioder på to (2) måneder: maj-juni og september-oktober Parterne kan i Den Blandede Komité i fællesskab beslutte at tilpasse, forlænge eller afkorte disse biologiske hvileperioder, og midlertidigt at lukke visse områder for at beskytte gydepladser og områder, hvor der er stor koncentration af ungfisk.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





6. Tilladt tonnage/afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 9 570 GT 9 570 GT 9 570 GT 9 570 GT Afgifter i EUR pr. GT pr. år 291 303 315 315





7. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 2: TRAWLERE (1) OG LANGLINEFARTØJER MED BUNDLINE TIL FISKERI EFTER SENEGALESISK KULMULE

1. Fiskerizone

1.1. i) Nord for 19° 15,60 N, vest for den linje, der forbinder følgende punkter: 20° 46,30 N 17° 03,00 V 20° 36,00 N 17° 11,00 V 20° 36,00 N 17° 36,00 V 20° 03,00 N 17° 36,00 V 19° 45,70 N 17° 03,00 V 19° 29,00 N 16° 51,50 V 19° 15,60 N 16° 51,50 V 19° 15,60 N 16° 49,60 V ii) Syd for 19° 15,60 N til 17° 50,00 N, vest for 18-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. iii) Syd for 17° 50,00 N, vest for 12-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. 1.2. I den biologiske hvileperiode for blæksprutte er zonen afgrænset således: i) Mellem Cap Blanc og Cap Timiris er forbudszonen afgrænset af følgende punkter: 20° 46,00 N 17° 03,00 V 20° 46,00 N 17° 47,00 V 20° 03,00 N 17° 47,00 V 19° 47,00 N 17° 14,00 V 19° 21,00 N 16° 55,00 V 19° 15,60 N 16° 51,50 V 19° 15,60 N 16° 49,60 V ii) Syd for Cap Timiris (syd for 19° 15,60 N) til Nouakchott (17° 50,00 N) afgrænses forbudszonen af 18-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. ii) Syd for Nouakchott (syd for 17° 50,00 N) afgrænses forbudszonen af 12-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

— langline til bundfiskeri — bundtrawl til fiskeri efter kulmule Det er forbudt at anvende to fangstposer uden på hinanden. Det er forbudt at fordoble trådene i fangstposen.





3. Mindste tilladte maskestørrelse

70 mm for trawl





4. Biologisk hvileperiode

Parterne aftaler i Den Blandede Komité den mest velegnede biologiske hvileperiode på grundlag den bedste videnskabelige rådgivning, som er godkendt af Den Fælles Videnskabelige Komité.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





6. Tilladt tonnage/afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 3 240 GT 3 240 GT 3 240 GT 3 240 GT Afgifter i EUR pr. GT pr. år 148 153 159 159





7. Bemærkninger

Afgiften fastsættes for perioden på fire år, hvor protokollen anvendes. 1) Frysetrawlere er udelukket fra denne kategori. Der tilskyndes til landing og omladning efter bestemmelserne i protokollen og bilag I.

FISKERIKATEGORI 3: FARTØJER TIL FISKERI EFTER ANDRE DEMERSALE ARTER END SENEGALESISK KULMULE MED ANDRE REDSKABER END TRAWL

1. Fiskerizone

1.1. i) Nord for 19° 48,50 N, fra 3 sømil fra basislinjen Cap Blanc-Cap Timiris ii) Syd for 19° 48,50 N til 19° 21,00 N, vest for meridianen 16° 45,00 V iii) Syd for 17° 50,00 N, vest for 3-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. 1.2. I den biologiske hvileperiode for blæksprutter er zonen afgrænset således: i) Mellem Cap Blanc og Cap Timiris: 20° 46,00 N 17° 03,00 V 20° 46,00 N 17° 47,00 V 20° 03,00 N 17° 47,00 V 19° 47,00 N 17° 14,00 V 19° 21,00 N 16° 55,00 V 19° 15,60 N 16° 51,50 V 19° 15,60 N 16° 49,60 V ii) Syd for Cap Timiris (syd for 19° 15,60 N) til Nouakchott (17° 50,00 N) afgrænses forbudszonen af 3-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. iii) Syd for Nouakchott (syd for 17° 50,00 N) afgrænses forbudszonen af 3-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

— langline — garn fastgjort til pæle, med en maksimal sidehøjde på 7 m og en maksimal længde på 100 m. Anvendelsen af garn fremstillet af polyamidmonofilament er forbudt, jf. mauretansk lovgivning. — håndline — tejner — vod til agnfiskeri





3. Mindste tilladte maskestørrelse

120 mm for garn 20 mm for vod til fiskeri efter levende agn.





4. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





5. Tilladt tonnage

2008/2009 2009/2010 2010/2011 2011/2012 Tilladt tonnage (GT) pr. licensperiode 1 162 GT 1 162 GT 1 162 GT 1 162 GT Afgifter i EUR pr. GT pr. år 254 264 274 274





6. Bemærkninger

Afgiften fastsættes for perioden på fire år, hvor protokollen anvendes. Når der ansøges om licens, skal det oplyses, hvilket fiskeredskab der vil blive anvendt. Voddet må kun anvendes til fiskeri efter agn, der skal anvendes til linefiskeri eller tejnefiskeri. Anvendelsen af tejner er tilladt for højst 7 fartøjer med en individuel tonnage på under 135 GT. Der tilskyndes til landing og omladning efter bestemmelserne i protokollen og bilag I. Parterne aftaler i Den Blandede Komité den mest velegnede biologiske hvileperiode på grundlag den bedste videnskabelige rådgivning, som er godkendt af Den Fælles Videnskabelige Komité.

FISKERIKATEGORI 4: FRYSETRAWLERE TIL FISKERI EFTER DEMERSALE ARTER

1. Fiskerizone

1.1. i) Nord for 19° 15,60 N, vest for den linje, der forbinder følgende punkter: 20° 46,30 N 17° 03,00 V 20° 36,00 N 17° 11,00 V 20° 36,00 N 17° 36,00 V 20° 03,00 N 17° 36,00 V 19° 45,70 N 17° 03,00 V 19° 29,00 N 16° 51,50 V 19° 15,60 N 16° 51,50 V 19° 15,60 N 16° 49,60 V ii) Syd for 19° 15,60 N til 17° 50,00 N, vest for 18-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. iii) Syd for 17° 50,00 N, vest for 12-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

— trawl Det er forbudt at anvende to fangstposer uden på hinanden. Det er forbudt at fordoble trådene i fangstposen.





3. Mindste tilladte maskestørrelse

70 mm





4. Biologisk hvileperiode

To (2) perioder på to (2) måneder: maj-juni og september-oktober Parterne kan i Den Blandede Komité i fællesskab beslutte at tilpasse, forlænge eller afkorte disse biologiske hvileperioder, og midlertidigt at lukke visse områder for at beskytte gydepladser og områder, hvor der er stor koncentration af ungfisk.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, nr. 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





6. Tilladt tonnage/Afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 375 GT 375 GT 375 GT 375 GT Afgifter i EUR pr. GT pr. år 156 163 169 169





7. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 5: BLÆKSPRUTTE

1. Fiskerizone

Nord for 19° 15,60 N, uden for den zone, der er afgrænset af følgende punkter: 20° 46,30 N 17° 03,00 V 20° 40,00 N 17° 07,50 V 19° 57,00 N 17° 07,50 V 19° 28,20 N 16° 48,00 V 19° 18,50 N 16° 48,00 V 19° 18,50 N 16° 40,50 V 19° 15,60 N 16° 38,00 V Syd for 19° 15,60 N til 17° 50,00 N, vest for 9-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II Syd for 17° 50,00 N, vest for 6-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Bundtrawl Det er forbudt at anvende to fangstposer uden på hinanden. Det er forbudt at fordoble trådene i fangstposen.





3. Mindste tilladte maskestørrelse

70 mm





4. Biologisk hvileperiode

To (2) perioder på to (2) måneder: maj-juni og september-oktober Parterne kan i Den Blandede Komité i fællesskab på basis af den bedste videnskabelige rådgivning beslutte at tilpasse, forlænge eller afkorte disse biologiske hvileperioder, og midlertidigt at lukke visse områder for at beskytte gydepladser og områder, hvor der er stor koncentration af ungfisk.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål





6. Tilladt tonnage/afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 13 950 GT 13 950 GT 13 950 GT 13 950 GT Afgifter i EUR pr. GT pr. år 349 363 377 377





7. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 6: LANGUSTER

1. Fiskerizone

1.1 Nord for 19° 21,00 N: 20 sømil fra basislinjen Cap Blanc-Cap Timiris 1.2 Syd for 19° 21,00' N: 15 sømil, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Tejner





3. Mindste tilladte maskestørrelse

Netmateriale 60 mm





4. Biologisk hvileperiode

To (2) perioder på to (2) måneder: maj-juni og september-oktober Parterne kan i Den Blandede Komité i fællesskab beslutte at tilpasse, forlænge eller afkorte disse biologiske hvileperioder.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





6. Tilladt tonnage/afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 300 GT 300 GT 300 GT 300 GT Afgifter i EUR pr. GT pr. år 283 294 305 305





7. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing efter bestemmelserne i protokollen og bilag I.

FISKERIKATEGORI 7: NOTFARTØJER MED FRYSEANLÆG TIL TUNFISKERI

1. Fiskerizone

1.1 Nord for 19° 21,00 N: 30 sømil fra basislinjen Cap Blanc-Cap Timiris 1.2 Syd for 19° 21,00' N: 30 sømil fra 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Vod





3. Mindste tilladte maskestørrelse

De af ICCAT anbefalede normer.





4. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





5. Tilladt tonnage/afgifter

Afgift pr. ton fangst 35 Antal fartøjer, der må fiske 22 Forskud i EUR pr. fartøj pr. år 1 750





6. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 8: STANGFISKERFARTØJER TIL TUNFISKERI OG LANGLINEFARTØJER MED FLYDELINE

1. Fiskerizone

For langlinefartøjer med flydeline en fiskerizonen den samme som for notfartøjerne i kategori 7. For stangfiskerfartøjer er fiskerizonen således: 1.1 Nord for 19° 21,00 N: 15 sømil fra basislinjen Cap Blanc-Cap Timiris 1.2 Syd for 19° 21,00' N: 12-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II. Fiskerizone, hvor fiskeri efter levende agn er tilladt: — Nord for 19° 48,50 N, fra 3 sømil fra basislinjen Cap Blanc-Cap Timiris — Syd for 19° 48,50 N til 19° 21,00 N, vest for meridianen 16° 45,00 V — Syd for 19° 21,00 N, fra 3-sømilegrænsen, hvis koordinater beregnes på basis af 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Stang og flydeline





3. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





4. Tilladt tonnage/afgifter

Antal fartøjer, der må fiske 22 Stangfiskerfartøjer — afgift pr. ton fangst 25 Langlinefartøjer — afgift pr. ton fangst 35 Forskud i EUR pr. fartøj pr. år 2 500 for stangfiskerfartøjer 3 500 for langlinefartøjer





5. Bemærkninger

Afgiften fastsættes for perioden på fire år, hvor protokollen anvendes. 1) Tilladt mindstemaskestørrelse for fiskeri efter levende agn: 16 mm Fiskeri efter levende agn er begrænset til et vist antal dage pr. måned, som fastlægges af Den Blandede Komité. Begyndelsen og afslutningen af dette fiskeri skal meddeles Fiskeriovervågningen. 2) I henhold til ICCAT's og FAO's henstillinger på området er fiskeri efter arterne brugde (Cetorhinus maximus), stor hvid haj (Carcharodon carcharias), sandtigerhaj (Carcharias taurus) og gråhaj (Galeorhinus galeus) forbudt. 3) Under overholdelse af ICCAT's henstillinger 04-10 og 05-05 om bevarelse af hajer, som fanges i fiskerier, der forvaltes af ICCAT. 4) Der tilskyndes til landing og omladning efter bestemmelserne i protokollen og bilag I. 5) Parterne aftaler de praktiske rammer for denne kategoris fiskeri efter og indsamling af den levende agn, der er nødvendig for sådanne fartøjers fiskeri. Hvis fiskeriet foregår i følsomme fiskerizoner eller med ikke-konventionelle redskaber, fastlægges disse rammer ud fra IMROP's henstillinger og efter aftale med fiskeriovervågningen.

FISKERIKATEGORI 9: FRYSETRAWLERE TIL PELAGISK FISKERI

1. Fiskerizone

i) Nord for 19° 21,00 N: uden for den zone, der er afgrænset af følgende punkter: 20° 46,30 N 17° 03,00 V 20° 36,00 N 17° 11,00 V 20° 36,00 N 17° 24,10 V 19° 57,00 N 17° 24,10V 19° 45,70 N 17° 03,00 V 19° 29,00 N 16° 51,50 V 19° 21,00 N 16° 45,00 V ii) Syd for 19° 21,00 N til 17° 50,00 N, 13 sømil fra 6-sømilegrænsen, hvis koordinater er anført i tillæg 6 til bilag II. ii) Syd for 17° 50,00 N til 16° 04,00 N, 12 sømil fra 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Flydetrawl Det pelagiske eller semipelagiske trawls pose kan forstærkes med et net med en maskestørrelse på mindst 400 mm (strakt maske) og stropper anbragt med mindst 1,5 m afstand fra hinanden, med undtagelse af stroppen i enden af trawlet, som skal være placeret mindst 2 m fra posens vindue. Anden forstærkning eller anvendelse af to poser uden på hinanden er forbudt, og trawlet må under ingen omstændigheder anvendes til fiskeri efter andre arter end de tilladte små pelagiske arter.





3. Mindste tilladte maskestørrelse

40 mm





4. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål. Se kapitel V, punkt 5, i og tillæg 7 til bilag I for omregningsfaktorer for små pelagiske arter.





5. Tilladt tonnage/afgifter

Antal fartøjer, der må fiske samtidigt 17 Afgifter i EUR pr. GT pr. måned 2008/2009 2009/2010 2010/2011 2011/2012 Fartøjer med tonnage (GT) på højst 5 000 GT 8,2 8,3 8,4 8,5 Fartøjer med tonnage (GT) på mindst 5 000 GT, men dog højst 7 000 GT 7,2 7,3 7,4 7,5 Fartøjer med tonnage (GT) på mindst 7 000 GT, men dog højst 9 500 GT 6,2 6,3 6,4 6,5 De samlede tilladte fangster for frysetrawlerflåden under ovennævnte licensordning er begrænset til 250 000 t pr. år, idet der dog er mulighed for at overskride denne kvote, jf. bestemmelserne i protokollen og bilagene dertil.





6. Bemærkninger

Uudnyttede fiskemuligheder i kategori 11 kan anvendes af kategori 9 med højst 20 licenser pr. måned. Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 10: KRABBEFISKERI

1. Fiskerizone

i) Nord for 19° 15,60 N, vest for den linje, der forbinder følgende punkter: 20° 46,30 N 17° 03,00 V 20° 36,00 N 17° 11,00 V 20° 36,00 N 17° 36,00 V 20° 03,00 N 17° 36,00 V 19° 45,70 N 17° 03,00 V 19° 29,00 N 16° 51,50 V 19° 15,60 N 16° 51,50 V 19° 15,60 N 16° 49,60 V ii) Syd for 19° 15,60 N til 17° 50,00 N, vest for 18-sømilegrænsen målt fra 6-sømilegrænsen, hvis koordinater er anført i tillæg 6 til bilag II. ii) Syd for 17° 50,00 N, vest for 12-sømilegrænsen målt fra 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Krabbetejner





3. Mindste tilladte maskestørrelse

Netmateriale 60 mm





4. Biologisk hvileperiode

To (2) perioder på to (2) måneder: maj-juni og september-oktober Parterne kan i Den Blandede Komité i fællesskab på basis af den bedste videnskabelige rådgivning beslutte at tilpasse, forlænge eller afkorte disse biologiske hvileperioder, og midlertidigt at lukke visse områder for at beskytte gydepladser og områder, hvor der er stor koncentration af ungfisk.





5. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål.





6. Tilladt tonnage/afgifter

2008/2009 2009/2010 2010/2011 2011/2012 Tilladt tonnage (GT) pr. licensperiode 300 GT 300 GT 300 GT 300 GT Afgifter i EUR pr. GT pr. år 283 294 305 305





7. Bemærkninger

Afgiften fastsættes for perioden på fire år, hvor protokollen anvendes. Der tilskyndes til landing og omladning efter bestemmelserne i protokollen og bilag I.

FISKERIKATEGORI 11: FISKERFARTØJER UDEN FRYSEANLÆG TIL PELAGISK FISKERI

1. Fiskerizone

i) Nord for 19° 21,00 N: uden for den zone, der er afgrænset af følgende punkter: 20° 46,30 N 17° 03,00 V 20° 36,00 N 17° 11,00 V 20° 36,00 N 17° 24,10 V 19° 57,00 N 17° 24,10 V 19° 45,70 N 17° 03,00 V 19° 29,00 N 16° 51,50 V 19° 21,00 N 16° 45,00 V ii) Syd for 19° 21,00 N til 17° 50,00 N, 13 sømil fra 6-sømilegrænsen, hvis koordinater er anført i tillæg 6 til bilag II. iii) Syd for 17° 50,00 N til 16° 04,00 N, 12 sømil fra 6-sømilegrænsen, hvis koordinater er anført i tillæg 6 til bilag II.





2. Tilladte fiskeredskaber

Flydetrawl og not til industrifiskeri Det pelagiske eller semipelagiske trawls pose kan forstærkes med et net med en maskestørrelse på mindst 400 mm (strakt maske) og stropper anbragt med mindst 1,5 m afstand fra hinanden, med undtagelse af stroppen i enden af trawlet, som skal være placeret mindst 2 m fra posens vindue. Anden forstærkning eller anvendelse af to poser uden på hinanden er forbudt, og trawlet må under ingen omstændigheder anvendes til fiskeri efter andre arter end de tilladte små pelagiske arter.





3. Mindste tilladte maskestørrelse

40 mm for trawl og 20 mm for not





4. Bifangster og mindstemål

Efter mauretansk lovgivning, jf. kapitel VI i og tillæg 5 til bilag I for bifangster og kapitel V, punkt 5, i og tillæg 6 til bilag I for mindstemål. Hvis der i mauretansk lovgivning ikke er fastsat bestemmelser for bifangst af og mindstemål for visse arter, holder parterne samråd i Den Blandede Komité for at fastsætte tilladte bifangster og mindstemål. Se kapitel V, nr. 5, i og tillæg 7 til bilag I for omregningsfaktorer for små pelagiske arter.





5. Tilladt tonnage/afgifter

Tilladt tonnage 15 000 GT pr. måned i årligt gennemsnit, dvs. det samme som 3 månedslicenser for frysetrawlere til pelagisk fiskeri i kategori 9. Opgørelsen pr. måned i årligt gennemsnit betyder, at den gennemsnitlige månedlige udnyttelse af kvoten for et protokolår svarer til nedenstående tal og giver mulighed for at overføre fiskerimuligheder, som ikke udnyttes i én måned, til den følgende måned. 2008/2009 2009/2010 2010/2011 2011/2012 Afgifter i EUR pr. GT pr. måned 7,2 7,3 7,4 7,5





6. Bemærkninger

Uudnyttede fiskemuligheder i kategori 11 kan anvendes af kategori 9 med højst 20 licenser pr. måned. Afgiften fastsættes for perioden på fire år, hvor protokollen anvendes. Der er intet fangstloft for fartøjer uden fryseanlæg til pelagisk fiskeri. Overgangsbestemmelser for påmønstring af søfolk jf. bilag I (kapitel XV, nr. 6). Der tilskyndes til landing og omladning efter bestemmelserne i protokollen og bilag I.

(1) Uudnyttede fiskemuligheder i kategori 11 kan anvendes af kategori 9 med højst 20 licenser pr. måned.

BILAG I

BETINGELSER FOR EF-FARTØJERS FISKERI I MAURETANIENS FISKERIZONER

KAPITEL I

Nødvendig dokumentation ved ansøgning om licens

1. I forbindelse med den første licensansøgning for hvert fartøj indsender Kommissionen for hvert fartøj, der ønskes licens til, en udfyldt licensansøgning som vist i tillæg 1 til dette bilag til ministeriet via delegationen. Oplysningerne om fartøjets navn, tonnage i GT, havnekendingsbogstaver og -nummer, radiokaldesignal, maskineffekt, længde overalt og hjemstedshavn skal svare til dem, der findes i EF-fiskerflåderegisteret.

2. Rederen skal, når han indgiver sin første licensansøgning, vedlægge følgende:

— en kopi af det internationale målebrev, der er bekræftet af medlemsstaten, med angivelse af fartøjets tonnage i GT

— et nyt farvefoto, der er bekræftet af medlemsstatens kompetente myndigheder, og som viser fartøjet fra siden i dets aktuelle stand. Farvefotoet skal være mindst 15 x 10 cm.

— de nødvendige dokumenter for indskrivning i Mauretaniens nationale fartøjsregister. Indskrivningen er gratis. Inspektionen i forbindelse med registreringen i Mauretaniens nationale fartøjsregister er rent administrativ.

3. Ved enhver ændring af fartøjets tonnage er rederen forpligtet til for det pågældende fartøj at indsende en kopi af det nye målebrev, der er bekræftet af medlemsstaten, og dokumentation for begrundelsen for en sådan ændring, herunder en kopi af den anmodning, som rederen har indgivet til sine kompetente myndigheder, disse myndigheders godkendelse og nærmere oplysninger om de foretagne ændringer.

På samme måde skal der indsendes et nyt foto, bekræftet af medlemsstatens kompetente myndigheder, hvis fartøjets struktur eller dets ydre fremtræden ændres.

4. Ansøgninger om fiskerilicenser indgives kun for fartøjer, som de dokumenter, der kræves i punkt 1, 2 og 3 ovenfor, er indsendt for.

KAPITEL II

Bestemmelser for licensansøgninger, licensudstedelse og licensgyldighed

1. Ret til fiskeri

1.1. Ethvert fartøj, der ønsker at fiske i henhold til denne aftale, skal være berettiget til at fiske i Mauretaniens fiskerizoner.

1.2. For at et fartøj er berettiget til at fiske i Mauretaniens fiskerizoner, må rederen, fartøjsføreren og selve fartøjet ikke have forbud mod at fiske i Mauretanien. Alle forpligtelser over for de mauretanske myndigheder skal være indfriet, dvs. alle tidligere forpligtelser i forbindelse med fiskeri i Mauretanien skal være opfyldt.

2. Licensansøgninger

2.1. For licenser for fartøjer til pelagisk fiskeri indgiver Kommissionen via delegationen mindst 10 arbejdsdage, før fiskeriet indledes, ansøgningerne til ministeriet, ledsaget af dokumentation for de tekniske specifikationer.

For enhver anden type licens forelægger Kommissionen via delegationen hvert kvartal ministeriet lister over de fartøjer pr. fiskerikategori, som ønsker at fiske inden for de begrænsninger, der er fastsat i specifikationsbladene i protokollen, mindst en måned, før de ønskede licensers gyldighedsperiode begynder. Sådanne lister ledsages af dokumentation for betaling. Licensansøgninger, der ikke er indgivet inden for ovennævnte tidsfrister, behandles ikke.

2.2. I listerne anføres for hver fiskerikategori fartøjernes navn og, for hvert fartøj, de vigtigste specifikationer, herunder de anvendte fiskeredskaber, som anført i EF-fiskerflåderegisteret, de beløb, der skal betales, opdelt efter kategori og antallet af mauretanske søfolk.

2.3. En datafil med alle de oplysninger, der er nødvendige for udstedelsen af fiskerilicenserne, herunder eventuelle ændringer af oplysningerne om fartøjerne, vedlægges ligeledes licensansøgningen i et format, der er kompatibelt med den software, der anvendes i ministeriet.

2.4. Ansøgninger om licenser kan kun accepteres for fartøjer, der er berettiget til at fiske, og som har opfyldt alle de formaliteter, der er fastsat i punkt 2.1., 2.2. og 2.3. ovenfor.

2.5. For at gøre det lettere for fartøjer, der har fået udstedt en fiskerilicens i et af landene i underregionen, at sejle gentagne gange ind i eller ud af fiskerizonen kan det i på ansøgningen om licens for sådanne fartøjer anføres, hvilket land licensen er udstedt i, hvilken eller hvilke fiskearter den gælder for, og hvad gyldighedsperioden er.

2.6. Alle personlige oplysninger, som fremsendes i forbindelse med licensansøgninger og mere generelt som led i aftalen, må kun anvendes i forbindelse med aftalen.

3. Licensudstedelse

3.1. Ministeriet udsteder licens til fartøjerne, når rederens repræsentant har fremlagt bevis for, at de enkelte fartøjer har betalt (kvittering udstedt af Mauretaniens statskasse), jf. kapitel IV, mindst 10 dage, før licensens gyldighedsperiode begynder. For pelagiske fartøjer er fristen kun fem dage. Licenserne er til rådighed hos ministeriets tjenestegrene i Nouadhibou eller Nouakchott.

3.2. I licenserne er anført bl.a. gyldighedsperiode, fartøjets tekniske specifikationer, antal mauretanske søfolk og afgiftsbetalingsreference samt fiskeribetingelser, jf. de relevante specifikationsblade.

3.3. Der kan kun udstedes fiskerilicenser for fartøjer, for hvilke alle nødvendige formaliteter i forbindelse med licensudstedelse er opfyldt. Fartøjer, som der udstedes licens til, opføres på den liste over fartøjer med tilladelse til at fiske, der sendes til Fiskeriovervågningen og til Kommissionen via delegationen.

3.4. Kommissionen får via delegationen meddelelse om eventuelle licensansøgninger, som ministeriet har afvist. I så fald beregner ministeriet, om sådanne afviste ansøgere måtte have et tilgodehavende, når eventuelt ubetalte bøder er trukket fra eventuelt foretagne indbetalinger.

3.5. Parterne er enige om at fremme indførelsen af en elektronisk licensordning.

4. Licensernes gyldighedsperiode og anvendelse

4.1. Licenser er kun gyldige i den periode, der er betalt afgift for, og på de betingelser, der er fastsat i specifikationsbladet og nærmere beskrevet i de pågældende licenser.

Licenserne udstedes for 3, 6 eller 12 måneder. De kan fornyes.

For pelagiske fartøjer (kategori 9 og 11) kan der udstedes månedslicenser. For pelagiske trawlere (kun kategori 9) anføres der i licenserne en vejledende kvote for licensperioden. Den del af en kvote, som ikke udnyttes fuldt ud i en given licensperiode, kan overføres til en ny licens til samme fartøj eller til et andet fartøj i samme kategori.

Licensernes gyldighedsperiode fastsættes på basis af nedenstående årsperioder:

første periode : 1. august 2008-31. december 2008 anden periode : 1. januar 2009-31. december 2009 tredje periode : 1. januar 2010-31. december 2010 fjerde periode : 1. januar 2011-31. december 2011 femte periode : 1. januar 2012-31. juli 2012.

Gyldighedsperioden kan ikke begynde i én periode og slutte i den følgende periode.

4.2. Hver licens udstedes for et specifikt fartøj og kan ikke overdrages. På anmodning af Kommissionen vil en licens, der er udstedt for et specifikt fartøj, i tilfælde af force majeure, der er behørigt konstateret af de kompetente myndigheder i medlemsstaten, dog hurtigst muligt blive erstattet af en licens for et andet fartøj i samme fiskerikategori, uden at den tilladte tonnage for denne kategori overskrides.

4.3. En licens, der skal udbyttes, afleveres af Kommissionens repræsentant via delegationen til ministeriet, som udsteder den nye licens.

4.4. Hvis der ved udstedelse af en ny licens er behov for at justere allerede betalte beløb, skal en sådan justering foretages, før den nye licens udstedes.

4.5. Licensen skal altid forefindes om bord på det fartøj, den er udstedt for, og skal fremlægges for kontrolmyndighederne ved enhver kontrol.

KAPITEL III

Afgifter

1. Afgiften beregnes for hvert fartøj efter de årssatser, der er fastsat i specifikationsbladene i protokollen. Ved kvartals- eller halvårslicenser, undtagen for pelagiske fiskerfartøjer, beregnes afgiften pro rata temporis og forhøjes med henholdsvis 3 % og 2 % for at dække omkostningerne ved licensudstedelsen. Afgifterne omfatter alle skatter og afgifter, undtagen den parafiskale afgift (1), havneafgifter og afgifter på tjenesteydelser. Uden at det berører bestemmelserne i protokollens artikel 12, opføres der til finansiering af et korps af beskikkede og uafhængige videnskabelige observatører og kontrollører en bevilling på finansloven, som træder i stedet for den opdelte betaling, jf. den tidligere protokol.

Undtagen for kategori 7 og 8 (tunfiskerfartøjer — se kapitel XIV) og kategori 9 og 11 (månedsvis betaling) skal den parafiskale afgift betales for ét eller flere kvartaler, uanset en eventuel biologisk hvileperiode.

Omregningskursen (MRO/EUR) ved betaling af den parafiskale afgift for et kalenderår er gennemsnitskursen i det foregående år, som beregnes af Mauretaniens centralbank og meddeles af ministeriet senest den 1. december året før anvendelsen.

2. Afgifterne betales for ét eller flere kvartaler bortset fra kortere perioder, der er fastsat i denne aftale eller følger af anvendelsen af denne, idet afgifterne for sådanne perioder betales i forhold til licensens faktiske gyldighedsperiode.

3. Ved et kvartal forstås en af de tremånedersperioder, der begynder enten den 1. oktober, den 1. januar, den 1. april eller den 1. juli, bortset fra protokollens første og sidste periode, hvor perioderne er henholdsvis 1. august 2008-30. september 2008 og 1. marts 2012-31. juli 2012.

KAPITEL IV

Betalingsbetingelser

1. Betalingerne foretages i euro på følgende måde:

a) afgifter: — ved overførsel til en af de konti, som Mauretaniens centralbank har oprettet i udlandet med Mauretaniens statskasse som kontohaver

b) parafiskal afgift: — ved overførsel til en af de konti, som Mauretaniens centralbank har oprettet i udlandet med Fiskeriovervågningen som kontohaver

c) bøder: — ved overførsel til en af de konti, som Mauretaniens centralbank har oprettet i udlandet med Mauretaniens statskasse som kontohaver

d) tillægsafgifter for forhøjelse af licenser: — ved overførsel til en af de konti, som Mauretaniens centralbank har oprettet i udlandet med ministeriet som kontohaver.

2. De beløb, der er omhandlet i punkt 1, betragtes som faktisk modtaget, hvis Mauretaniens statskasse eller ministeriet bekræfter modtagelsen på grundlag af meddelelser fra Mauretaniens centralbank.

3. Inden protokollens ikrafttræden fremsender de mauretanske myndigheder en liste til Kommissionen over de konti, som Mauretaniens centralbank har oprettet i udlandet, sammen med de bankoplysninger, der gør det lettere at foretage internationale overførsler (BIC-kode og IBAN).

KAPITEL V

Meddelelse af fangstdata

1. Varigheden af et EF-fartøjs fangstrejse defineres således:

— enten perioden mellem indsejling i og udsejling af Mauretaniens fiskerizone eller

— perioden mellem indsejling i Mauretaniens fiskerizone og omladning eller

— perioden mellem indsejling i Mauretaniens fiskerizone og landing i Mauretanien.

2. Fiskerilogbog

2.1. Fartøjsførerne skal dagligt registrere alle relevante aktiviteter i en fiskerilogbog som vist i tillæg 2 til dette bilag. Fiskerilogbogen kan eventuelt ændres for at overholde mauretansk lovgivning. Fiskerilogbogen skal udfyldes korrekt og læseligt og underskrives af fartøjsføreren. For fartøjer, der fisker efter stærkt vandrende arter, anvendes bestemmelserne i kapitel XIV i dette bilag.

Tolerancen for afvigelser mellem de fangster, der er registreret i fiskerilogbogen, og inspektionsresultatet er fastsat til:

— 7 % for fersk fisk

— 4 % for frosset ikke-pelagisk fisk

— 2 % for frosset pelagisk fisk.

2.2. En fiskerilogbog, hvori der er udeladt oplysninger, eller som indeholder forkerte oplysninger, betragtes som ikke ført.

2.3. Ved afslutningen af hver fangstrejse skal fartøjsføreren sende den originale fiskerilogbog direkte til Fiskeriovervågningen. Rederen skal inden 15 arbejdsdage sende en kopi af fiskerilogbogen henholdsvis til medlemsstatens myndigheder og til Kommissionen via delegationen.

2.4. Manglende overholdelse af en af bestemmelserne i punkt 2.1., 2.2. og 2.3. ovenfor medfører automatisk suspension af fiskerilicensen, indtil rederen har opfyldt sine forpligtelser, uden at dette er til hinder for, at sanktionerne i den mauretanske lovgivning iværksættes.

2.5. Parterne er enige om at fremme indførelsen af en elektronisk fiskerilogbog.

2.6. For pelagiske fartøjer (kategori 9 og 11) foretages der fangstkontrol ved landing, ved omladning eller ved fangstrejsens afslutning.

3. Supplerende fiskerilogbog (landings- og omladningsopgørelse)

3.1. Ved landing eller omladning skal fartøjsførerne korrekt og læseligt udfylde en supplerende fiskerilogbog som vist i tillæg 3 til dette bilag og underskrive den.

3.2. Ved afslutningen af hver landing sender rederen inden 30 dage originalen af den supplerende fiskerilogbog til Fiskeriovervågningen med kopi til ministeriet. Inden for samme frist sendes der en kopi til medlemsstatens myndigheder og til Kommissionen via delegationen. For pelagiske fartøjer er fristen 15 dage.

3.3. Ved afslutningen af hver godkendt omladning sender rederen øjeblikkeligt originalen af den supplerende fangstopgørelse til Fiskeriovervågningen med kopi til ministeriet. Inden 15 arbejdsdage sendes der en kopi til medlemsstatens myndigheder og til Kommissionen via delegationen.

3.4. Manglende overholdelse af bestemmelserne i punkt 3.1., 3.2. og 3.3. ovenfor medfører automatisk suspension af fiskerilicensen, indtil rederen har opfyldt sine forpligtelser.

4. Kvartalsvise fangstopgørelser

4.1. Kommissionen meddeler via delegationen inden udløbet af den tredje måned i hvert kvartal ministeriet fangstmængderne i det foregående kvartal for alle EF-fartøjer. For pelagiske fartøjer i kategori 9 og 11 gives sådan meddelelse månedsvis senest 30 dage efter månedens slutning.

4.2. Oplysningerne dækker en måned og opdeles efter fiskeritype, fartøj og fiskeart.

4.3. Disse oplysninger sendes også til ministeriet, idet det sker i en datafil i et format, der er foreneligt med den software, som ministeriet anvender.

5. Oplysningernes pålidelighed

Oplysningerne i de dokumenter, der er omhandlet i punkt 1, 2, 3 og 4 ovenfor, skal afspejle de faktiske fiskeriforhold, så de kan udgøre en del af grundlaget for overvågning af fiskeressourcernes udvikling.

Med hensyn til mindstemål for fisk om bord på fartøjerne følges mauretansk lovgivning, jf. tillæg 6.

Tillæg 7 indeholder en liste over omregningsfaktorer for fangsterne, alt efter fiskenes behandlingsgrad, dvs. hovedskårne/hele og/eller rensede/hele.

KAPITEL VI

Bifangster

1. I overensstemmelse med mauretansk lovgivning bestemmes bifangstprocenterne, uanset hvornår under fiskeriet, ud fra de ombordværende fangsters samlede levende vægt. Bifangstprocenterne pr. fiskerikategori er anført i tillæg 5 til dette bilag.

Bestemmelserne for sådanne bifangster skal være anført i de udstedte licenser.

2. Enhver overskridelse af de tilladte bifangstprocenter straffes efter mauretansk lovgivning og kan føre til definitivt forbud mod alt fiskeri i Mauretanien både for overtræderne, det være sig fartøjsførere eller fartøjer.

3. Det er forbudt at have ikke-tilladte arter om bord på fartøjer, og overtrædelse af dette forbud straffes efter mauretansk lovgivning.

KAPITEL VII

Landinger i Mauretanien

De kontraherende parter, der er bevidst om betydningen af bedre integration med henblik på udvikling i fællesskab af deres respektive fiskerierhverv, har aftalt nedenstående bestemmelser for at tilskynde til frivillig landing i mauretansk havn.

GENERELLE BETINGELSER OG FINANSIELLE INCITAMENTER

1. Landing foretages i den mauretanske havn Nouadhibou. Den reder, der lander, vælger landingsdatoen. Han underretter Fiskeriovervågningen og de mauretanske havnemyndigheder herom pr. fax eller e-mail mindst 72 timer inden den forventede ankomst i havn giver et skøn over den samlede mængde, der vil blive landet. Havnemyndighederne bekræfter ligeledes pr. fax eller e-mail over for repræsentanten eller rederen inden 24 timer, at landing vil kunne foretages senest 24 timer efter ankomst i havn.

2. Landing skal være afsluttet senest 24 timer efter fartøjets ankomst i havn.

3. Ved afslutningen af landingen får fartøjsføreren en landingsopgørelse af havnemyndighederne.

4. Mens fartøjet er i havn, er fiskerne omfattet af en ordning med fri gennemrejse med søfartsbog.

5. For EF-fartøjer, der lander eller omlader i Mauretanien, nedsættes licensafgiften for den periode, hvor landing eller omladning finder sted. Udgifterne til den pågældende licens nedsættes med 25 % for fartøjer, som lander, og med 15 % for fartøjer, som omlader. Dog gælder følgende:

— nedsættelsen af licensafgiften gælder ikke for fartøjer, der lander/omlader under 15 % af de fangster, der er indført i fiskerilogbogen for den pågældende licensperiode

— nedsættelsen af licensafgiften gælder pro rata for fartøjer, der lander/omlader 16-65 % af de fangster, der er indført i fiskerilogbogen for den pågældende licensperiode (eksempel: ved landing af 30 % af de registrerede fangster opnås en afgiftsnedsættelsen på 30 % af 25 %)

— nedsættelsen af licensafgiften gælder fuldt ud for fartøjer, der lander/omlader over 65 % af de fangster, der er indført i fiskerilogbogen for den pågældende licensperiode.

6. Gennemførelsesbestemmelser: Kopierne af landingsopgørelsen eller landingsopgørelserne sendes til Kommissionen via delegationen. Ved en ny licensansøgning for det pågældende fartøj indsender Kommissionen kopier af opgørelserne sammen med en ansøgning om nedsættelse af afgiften for den nye licens til ministeriet.

7. Inden udgangen af det første halve år for denne protokols anvendelse meddeler ministeriet via delegationen Kommissionen følgende oplysninger:

— generelle landingsbetingelser, herunder havneafgifter

— virksomheder godkendt efter EF-reglerne på området

— toldoplag

— maksimal størrelse af og antal fartøjer, der kan få adgang

— oplagringsbetingelser og -kapacitet for frosne (–22 °C), kølede og ferske varer

— transportmidler og -hyppighed med henblik på transport af fiskevarer til udenlandske markeder

— betingelser og gennemsnitspriser for forsyninger (brændstof, proviant osv.)

— radiokaldesignal, telefonnummer, faxnummer og telexnummer samt åbningstider for havnemyndighedernes kontorer

— alle andre oplysninger, der kan lette landing.

SKATTEMÆSSIGE OG FINANSIELLE BETINGELSER

Et EF-fartøj, der lander i Nouadhibou, er fritaget for enhver skat eller afgift med tilsvarende virkning undtagen havneafgifter og -gebyrer, der gælder på samme betingelser for mauretanske fartøjer.

Fiskevarerne er omfattet af en økonomisk toldoplagsordning efter gældende mauretansk lovgivning. De er derfor fritaget for enhver toldprocedure og told eller afgift med tilsvarende virkning ved ankomst til mauretansk havn eller ved eksport og anses for varer under »midlertidig forsendelse« (»midlertidigt oplag«).

Rederen bestemmer selv destinationen for varerne om bord på sit fartøj. Varerne kan forarbejdes, oplagres under en toldprocedure, sælges i Mauretanien eller eksporteres (i udenlandsk valuta).

Ved salg i Mauretanien til det mauretanske marked gælder de samme afgifter som for mauretanske fiskevarer.

Fortjenesten kan udføres uden at blive pålagt afgifter (fritagelse for told og afgifter med tilsvarende virkning).

Havneafgifterne i forbindelse med omladning i de zoner, hvor omladning er tilladt, og som fastsat i tillæg 5 til protokollen, fastsættes til 1,25 USD pr. ton omladet fisk. Enhver ændring af disse afgifter skal godkendes af Den Blandede Komité, der er omhandlet i aftalen.

Havnemyndighederne pålægger også transport- og forsyningsskibe en ind- og udsejlingsafgift.

Disse foranstaltninger, der trådte i kraft den 1. december 2007, skal evalueres, når de har været anvendt i ét år.

KAPITEL VIII

Påmønstring af mauretanske søfolk

Med undtagelse af notfartøjer til tunfiskeri, som tilstræber at påmønstre mindst én mauretansk sømand pr. fartøj, stangfiskerfartøjer til tunfiskeri, som er forpligtet til at påmønstre tre mauretanske søfolk pr. fartøj, og pelagiske fartøjer i kategori 11, for hvilke der er fastlagt overgangsbestemmelser i kapitel XV, punkt 6, i dette bilag, er hvert EF-fartøj forpligtet til i hele den periode, som fangstrejsen faktisk varer, at have påmønstret mindst følgende antal mauretanske søfolk:

— 2 søfolk og 1 officer eller 1 observatør for fartøjer med en tonnage på under 200 GT

— 3 søfolk og 1 officer eller 1 observatør for fartøjer med en tonnage på mindst 200 GT, men under 250 GT

— 4 søfolk og 1 officer eller 1 observatør for fartøjer med en tonnage på mindst 250 GT, men under 300 GT

— 6 søfolk og 1 officer for fartøjer med en tonnage på mindst 300 GT, men under 350 GT

— 7 søfolk og 1 officer for fartøjer med en tonnage på mindst 350 GT, men under 500 GT

— 8 søfolk og 1 officer for fartøjer med en tonnage på mindst 500 GT, men under 800 GT

— for fartøjer med en tonnage på mindst 800 GT, men under 2 000 GT, skal mauretanske søfolk udgøre 37 % af besætningen, dog mindst 8 søfolk og 2 officerer

— for fartøjer med en tonnage på mindst 2 000 GT skal mauretanske søfolk udgøre 37 % af besætningen, dog mindst 12 søfolk og 2 officerer.

1.2. For fartøjer på mindst 800 GT reduceres det minimumsantal søfolk, der skal påmønstres, med 2 for hver ekstra officer, der påmønstres.

1.3. Rederne vælger frit de mauretanske søfolk og officerer, der skal påmønstres deres fartøjer, jf. bestemmelserne i kodeksen for handelsskibe.

2. Rederen eller dennes repræsentant meddeler ministeriet navnene på de mauretanske søfolk, der er påmønstret det pågældende fartøj, og bekræfter, at de er opført på besætningslisten.

3. ILO-erklæringen om grundlæggende principper og rettigheder i forbindelse med arbejdet gælder automatisk for søfolk påmønstret EF-fiskerfartøjer. Det drejer sig navnlig om foreningsfrihed, faktisk anerkendelse af arbejdstageres ret til kollektive forhandlinger og ikke-forskelsbehandling, hvad angår beskæftigelse og erhverv.

4. De mauretanske søfolks arbejdskontrakter, som de underskrivende parter får en kopi af, indgås mellem redernes repræsentant(er) på den ene side og søfolkene og/eller deres fagforeninger eller repræsentanter på den anden side i samråd med den kompetente mauretanske myndighed. Kontrakterne sikrer, at søfolkene omfattes af den for dem relevante socialsikringsordning, som omfatter livsforsikring, sygeforsikring og ulykkesforsikring.

5. Rederen eller dennes repræsentant skal senest to måneder efter licensudstedelsen sende en kopi af kontrakten, der er behørigt påtegnet af de kompetente myndigheder i den pågældende medlemsstat, direkte til ministeriet.

6. De mauretanske søfolks hyre betales af rederne. Den aftales mellem rederne eller disses repræsentanter og de pågældende mauretanske søfolk eller deres repræsentanter, inden licenserne udstedes. De mauretanske søfolks lønvilkår må ikke være dårligere end dem, der gælder for mauretanske besætningsmedlemmer, skal følge ILO-normerne, og må under ingen omstændigheder være ringere end disse.

7. Hvis én eller flere af de hyrede søfolk ikke møder frem inden det fastsatte tidspunkt for fartøjets afsejling, kan fartøjet indlede den planlagte fangstrejse, efter at påmønstringshavnens kompetente myndigheder er blevet underrettet om, at der ikke er påmønstret det foreskrevne antal sømænd, og efter at besætningslisten er blevet ajourført. Disse myndigheder underretter Fiskeriovervågningen herom.

Rederen er forpligtet til at træffe de nødvendige foranstaltninger til at sikre, at fartøjet senest på den næste fangstrejse påmønstrer det antal søfolk, som aftalen foreskriver.

8. Hvis de pågældende EF-fartøjers redere af anden grund end den, der er nævnt i punkt 7, ikke påmønstrer mauretanske søfolk, skal de inden tre måneder for hver fiskedag i de mauretanske fiskerizoner betale et standardbeløb på 20 EUR pr. sømand.

Betalingen for ikke at have påmønstret søfolk beregnes efter det faktiske antal fiskedage og ikke efter licensens gyldighedsperiode.

Beløbet anvendes til uddannelse af mauretanske havfiskere og indbetales på den konto, der er omhandlet i kapitel IV, punkt 1, litra b) i dette bilag.

9. Kommissionen sender via delegationen to gange om året, nemlig den 1. januar og den 1. juli, ministeriet en liste over de mauretanske søfolk, der er påmønstret EF-fartøjerne, hvoraf det fremgår, at de er opført på besætningslisten, og hvilket fartøj de er påmønstret.

10. Hvis redere gentagne gange ikke påmønstrer de foreskrevne antal mauretanske søfolk medfører det automatisk suspension af fiskerilicensen, indtil denne forpligtelse er opfyldt, jf. dog bestemmelserne i punkt 7.

KAPITEL IX

Teknisk kontrol

1. Hvert EF-fartøj skal én gang om året, og efter ændring af fartøjets tonnage eller skift af fiskerikategori med heraf følgende anvendelse af andre fiskeredskaber, anløbe havn i Nouadhibou eller Nouakchott for at blive inspiceret efter de gældende bestemmelser. Sådan inspektion skal finde sted senest 48 timer efter fartøjets ankomst i havn.

De nærmere bestemmelser for teknisk kontrol af tunfiskerfartøjer, langlinefartøjer med flydeline og fartøjer til pelagisk fiskeri er fastsat i kapitel XIV og XV i dette bilag.

2. Efter veloverstået teknisk kontrol udstedes der en attest til fartøjets fører for en periode svarende til licensens gyldighedsperiode, og denne periode forlænges gratis de facto for de fartøjer, der fornyer deres licens i det pågældende år. Attesten skal altid forefindes om bord.

3. Formålet med den tekniske inspektion er at kontrollere, om de tekniske specifikationer og redskaberne om bord opfylder bestemmelserne, og om bestemmelserne for det mauretanske mandskab er opfyldt.

4. Inspektionsudgifterne afholdes af rederne, og de fastsættes efter tariffen i den mauretanske lovgivning og meddeles Fællesskabet. De må ikke overstige det, som andre fartøjer normalt betaler for de samme ydelser.

5. Manglende overholdelse af bestemmelserne i punkt 1 og 2 ovenfor medfører automatisk suspension af fiskerilicensen, indtil rederen har opfyldt sine forpligtelser.

KAPITEL X

Identifikation af fartøjer

1. Ethvert EF-fartøj skal være identitetsmærket efter EF-bestemmelserne på området. Disse bestemmelser skal meddeles ministeriet inden denne protokols ikrafttræden. Enhver ændring af bestemmelserne skal meddeles ministeriet senest én måned før, at den træder i kraft.

2. Ethvert fartøj, som skjuler sin mærkning, sit navn eller registreringsnummer kan idømmes sanktioner efter gældende mauretansk lovgivning.

KAPITEL XI

Suspension eller inddragelse af licenser

Træffer de mauretanske myndigheder beslutning om at suspendere eller definitiv inddrage en licens for et EF-fartøj i medfør af denne protokol og mauretansk lovgivning, er fartøjets fører forpligtet til omgående at indstille alt fiskeri og straks at anløbe havnen i Nouadhibou for at aflevere den originale fiskerilicens til Fiskeriovervågningen. Når de krævede formaliteter er opfyldt, underretter ministeriet via delegationen Kommissionen om, at suspensionen er ophævet, og licensen udleveres igen.

KAPITEL XII

Overtrædelser

1. Alle overtrædelser straffes efter mauretansk lovgivning.

2. Ved alvorlige og meget alvorlige fiskeriovertrædelser som defineret i den mauretanske lovgivning forbeholder ministeriet sig ret til midlertidigt eller definitivt at forbyde alt fiskeri i Mauretanien for fartøjer, fartøjsførere og i givet fald redere, som er involveret i sådanne overtrædelser.

KAPITEL XIII

Bøder

Bødestørrelsen for EF-fartøjer fastsættes inden for et vist minimum og maksimum, jf. mauretansk lovgivning. Beløbet fastsættes efter proceduren i kapitel VI, punkt 3, i bilag II. Fartøjsovervågningen omregner den idømte bøde til euro efter kursen som fastsat i henhold til kapitel III, punkt 1, i dette bilag. De to beløb meddeles rederen og Kommissionen via delegationen samtidigt.

Mauretansk lovgivning på området med eventuelle ændringer meddeles Fællesskabet.

KAPITEL XIV

Bestemmelser for fartøjer, der fisker efter stærkt vandrende arter (tunfiskefartøjer og langlinefartøjer med flydeline)

1. Licenser til notfartøjer og stangfiskerfartøjer til tunfiskeri samt til langlinefartøjer med flydeline udstedes for perioder sammenfaldende med kalenderåret, undtagen for første og sidste år af denne protokols gyldighedsperiode.

Den originale licens skal til enhver tid forefindes om bord på fartøjet og skal forevises ved enhver anmodning fra Fiskeriovervågningen. Kommissionen fører et ajourført udkast til liste over de fartøjer, for hvilke der er ansøgt om fiskerilicens efter bestemmelserne i denne protokol. Udkastet sendes til ministeriet, når listen er oprettet, og hver gang den ajourføres. Så snart de ministeriet har modtaget udkastet til listen og den meddelelse om betaling af forskuddet, som Kommissionen skal sende det, opfører den kompetente mauretanske myndighed det pågældende fartøj på en liste over de fartøjer, der har tilladelse til at fiske, og denne liste meddeles Fiskeriovervågningen. I dette tilfælde sendes der til rederen en bekræftet kopi af denne liste, som så medføres om bord i stedet for fiskerilicensen, indtil der er blevet udstedt fiskerilicens.

Så snart der foreligger bevis for betaling af forskuddet, udsteder ministeriet en licens og opfører det pågældende fartøj på en liste over fartøjer, der har tilladelse til at fiske, og denne liste sendes til Fiskeriovervågningen og til Kommissionen via delegationen.

2. Inden der udstedes licens, skal fartøjer, der fisker under aftalen for første gang, inspiceres efter gældende bestemmelser. Sådan inspektion kan foretages i en udenlandsk havn efter aftale. Samtlige udgifter til sådan inspektion afholdes af rederen.

3. Licenserne udstedes efter overførsel til den konto, der er fastsat i kapitel IV, punkt 1, litra a), af et fast beløb svarende til det forskud, der er anført i de tekniske specifikationsblade i protokollen. Beløbet fastsættes pro rata i forhold til licensgyldighedsperioden for aftalens første og sidste år.

Den parafiskale afgift betales i forhold til den tid, fartøjet har befundet sig i den mauretanske fiskerizone. De månedlige betalinger dækker 30 dages faktisk fiskeri. Denne bestemmelse bevirker, at afgiften ikke er delelig, og derfor skal der betales fuld afgift for hver påbegyndt periode.

Den første månedlige betaling forfalder, når der ansøges om licens, og det samlede antal fiskedage tages i betragtning.

Et fartøj, der har fisket i 1-30 dage i løbet af året, betaler afgift for én måned. Den anden månedlige betaling forfalder efter den første periode på 30 dage osv.

Yderligere månedlige betalinger forfalder senest 10 dage efter den første dag i hver yderligere periode.

4. Fartøjerne skal føre en logbog efter ICCAT-modellen i tillæg 4 til dette bilag for hver fiskeriperiode i mauretanske farvande. Logbogen udfyldes også, selv om der ikke har været fangst.

For de perioder, hvor et fartøj som omhandlet i foregående afsnit ikke har befundet sig i mauretanske farvande, skal ovennævnte logbog udfyldes med angivelsen »Uden for Mauretaniens eksklusive økonomiske zone«.

Logbøgerne omhandlet i dette punkt sendes til ministeriet og medlemsstatens myndigheder senest 15 arbejdsdage efter ankomst i landingshavn.

Manglende overholdelse af en af bestemmelserne i de foregående punkter medfører automatisk suspension af fiskerilicensen, indtil rederen har opfyldt sine forpligtelser, uden at dette er til hinder for, at der idømmes sanktioner efter mauretansk lovgivning.

5. Uden at det berører eventuelle verifikationer, som Mauretanien måtte ønske at foretage, sender Kommissionen via delegationen hvert år inden den 15. april ministeriet en opgørelse over, hvad der skal betales i afgifter for det foregående fangstår på grundlag af de fangstopgørelser, som de enkelte redere har opstillet, og som er blevet valideret af de videnskabelige institutter i medlemsstaterne, som det påhviler at kontrollere medlemsstaternes fangstdata, såsom IRD (Institut de Recherche pour le Développement), IEO (Instituto Español de Oceanografia), INIAP (Instituto Nacional de Investigaçao Agraria e das Pescas) og IMROP (Institut Mauritanien de Recherches Océanographiques et des Pêches).

6. For det sidste år, hvor aftalen gælder, meddeles det senest fire måneder efter aftalens udløb, hvad der skyldes i afgifter for det foregående fangstår.

7. Den endelige opgørelse sendes til de relevante redere, som har 30 dage regnet fra meddelelsen om ministeriets godkendelse af tallene til at opfylde de finansielle forpligtelser over for deres kompetente myndigheder. Betalingen, som sker i euro, foregår ved at beløbet indbetales til Mauretaniens statskasse på den konto, der er nævnt i kapitel IV, punkt 1, litra a), senest halvanden måned efter nævnte meddelelse.

Er den endelige opgørelse lavere end det forskud, der er omhandlet i punkt 4, kan rederen ikke kræve det overskydende beløb betalt tilbage.

8. Uanset bestemmelserne i kapitel I i bilag II skal fartøjer fortrinsvis pr. fax og, hvis dette ikke er muligt, pr. radio senest tre timer efter hver indsejling i og udsejling af zonen meddele de mauretanske myndigheder direkte, hvilken position de befinder sig på, og hvilke fangster de har om bord.

Faxnummeret og radiofrekvensen meddeles af Fiskeriovervågningen.

De mauretanske myndigheder og rederne opbevarer en kopi af faxmeddelelserne eller af optagelsen af radiomeddelelserne, indtil begge parter har godkendt den endelige afgiftsopgørelse omhandlet i punkt 5.

9. Notfartøjer til tunfiskeri påmønstrer på anmodning af de mauretanske myndigheder og efter aftale med de pågældende redere én videnskabelig observatør pr. fartøj for en nærmere fastlagt periode.

KAPITEL XV

Bestemmelser vedrørende frysetrawlere til pelagisk fiskeri

1. Den originale licens skal til enhver tid forefindes om bord på fartøjet og skal forevises ved enhver anmodning fra de kompetente mauretanske myndigheder. Hvis den originale licens af praktiske grunde ikke har kunnet overdrages til fartøjet umiddelbart efter ministeriets udstedelse heraf, er det i en periode på højst ti dage tilstrækkeligt at have en kopi eller fax af den originale licens om bord.

2. Den tekniske inspektion af fartøjer kan finde sted i Europa. I så fald afholder rederne rejse- og opholdsudgifterne for to personer, der udpeges af ministeriet til at gennemføre sådan inspektion.

3. Afgifterne omfatter alle skatter og afgifter, undtagen den parafiskale afgift, havneafgifter og afgifter på tjenesteydelser.

Hvis Fællesskabet ønsker en yderligere kvote for kategori 9 på op til 50 000 tons, meddeler det Mauretanien dette hvert år senest den 15. februar. Parterne kan dog i fællesskab aftale at hæve loftet, idet det så sker på årsbasis og ud fra den foreliggende videnskabelige rådgivning eller efter udtalelse fra Den Fælles Videnskabelige Komité.

På basis af de oplysninger, som Fællesskabet har meddelt, udarbejdes der hvert år inden den 15. september en endelig fangstopgørelse for det foregående år.

På basis af en sådan endelig fangstopgørelse godkendt af begge parter, og hvis den samlede fangstmængde på 250 000 tons overskrides, skal Fællesskabet betale 40 EUR pr. ton yderligere fangst som supplerende finansiel godtgørelse til Mauretaniens statskasse.

Fangstloftprincippet gælder ikke for fartøjer uden fryseanlæg til pelagisk fiskeri (kategori 11).

Afgifter og eventuelle supplerende beløb indbetales til Mauretaniens statskasse på kontoen som fastsat i kapitel IV, punkt 1, litra a).

4. Fartøjer til pelagisk fiskeri meddeler Fiskeriovervågningen, at de agter at sejle ind i eller ud af de mauretanske fiskerizoner. Sådan meddelelse skal gives 12 timer i forvejen for indsejling og 36 timer i forvejen for udsejling. Ved meddelelse om udsejling oplyser hvert fartøj endvidere, hvor store fangster det har om bord, og hvilke arter det drejer sig om.

5. Rederne træffer de nødvendige foranstaltninger for de mauretanske sømænds og videnskabelige observatørers rejse og afholder udgifterne dertil.

6. For fartøjer til pelagisk fiskeri i kategori 11 gælder følgende bestemmelser for påmønstring af søfolk:

— i de første seks måneder, hvor sådanne fartøjer fisker i de mauretanske fiskerizoner, er fartøjerne fritaget for at påmønstre mauretanske søfolk

— i de følgende seks måneder, hvor de fisker i de mauretanske fiskerizoner, skal fartøjerne påmønstre 50 % af de søfolk, der er fastsat i kapitel VIII, punkt 1.

Efter udløbet af de to 6-månederesperioder gælder bestemmelserne i kapitel VIII, punkt 1, for fartøjer i kategori 11.

(1) Satserne i udenlandsk valuta for industrifiskerfartøjer, jf. bekendtgørelse om indførelse af den parafiskale afgift, er som følger (1 ujb = 1 GT).

Fiskerikategorien krebsdyr, blæksprutte og demersale arter:

Tonnage Beløb pr. kvartal (MRO) < 99 ujb 50 000 100-200 ujb 100 000 200-400 ujb 200 000 400-600 ujb 400 000 > 600 ujb 600 000

Fiskerikategorien fiskeri efter pelagiske arter (små og store)

Tonnage Beløb pr. kvartal (MRO) < 2 000 ujb 50 000 2 000-3 000 ujb 150 000 3 000-5 000 ujb 500 000 5 000-7 000 ujb 750 000 7 000-9 000 ujb 1 000 000 > 9 000 ujb 1 300 000.

BILAG II

SAMARBEJDE OM KONTROL AF EF-FARTØJERS FISKERI I DEN ISLAMISKE REPUBLIK MAURETANIENS FISKERIZONER

KAPITEL I

Indsejling i og udsejling af Mauretaniens fiskerizone

1. Med undtagelse af tunfiskerfartøjer og langlinefartøjer med flydeline og fartøjer til pelagisk fiskeri (hvor fristerne er fastlagt i kapitel XIV og XV i bilag I), skal EF-fartøjer, der fisker i henhold til denne aftale, give meddelelse om:

a) Indsejlinger Der skal gives meddelelse om indsejlinger mindst 36 timer i forvejen, og meddelelsen skal indeholde følgende oplysninger: — fartøjets position på tidspunktet for meddelelsen — dag, dato og omtrentligt tidspunkt for indsejling i Mauretaniens eksklusive økonomiske zone — de fangster pr. art, der findes om bord på tidspunktet for meddelelsen, for de fartøjer, der tidligere har meddelt, at de er i besiddelse af en fiskerilicens for en anden fiskerizone i delregionen. I så fald har Fiskeriovervågningen adgang til fiskerilogbogen for en sådan anden fiskerizone, og kontrollens varighed må ikke overskride den frist, der er fastsat i punkt 4 i dette kapitel.

b) Udsejlinger Der skal gives meddelelse herom mindst 48 timer i forvejen, og meddelelsen skal indeholde følgende oplysninger: — fartøjets position på tidspunktet for meddelelsen — dag, dato og tidspunkt for udsejling af Mauretaniens eksklusive økonomiske zone — de fangster pr. art, der findes om bord på tidspunktet for meddelelsen.

2. Rederne giver Fiskeriovervågningen meddelelse om deres fartøjers indsejlinger i og udsejlinger af Mauretaniens eksklusive økonomiske zone pr. fax, e-mail eller kurerpost til de faxnumre og den adresse, der er anført i tillæg 1 til dette bilag. I tilfælde af kommunikationsvanskeligheder ad disse kanaler kan oplysningerne undtagelsesvis sendes via Fællesskabet.

Enhver ændring af kommunikationsnumre og adresser meddeles Kommissionen via delegationen mindst 15 dage inden ændringens ikrafttræden.

3. Mens de befinder sig i Mauretaniens eksklusive økonomiske zone, skal EU-fartøjer til stadighed overvåge frekvenserne for internationale radiokaldesignaler (VHF kanal 16 eller HF 2 182 kHz).

4. Ved modtagelse af meddelelser om udsejling af fiskerizoner forbeholder de mauretanske myndigheder sig ret til at gennemføre kontrol inden fartøjets udsejling i form af en stikprøvekontrol på reden ud for Nouadhibou eller Nouakchott.

Sådan kontrol må højst vare 6 timer for fartøjer til pelagisk fiskeri (kategori 9) og højst 3 timer for de øvrige kategorier.

5. Manglende overholdelse af bestemmelserne i punkt 1-3 ovenfor giver anledning til følgende sanktioner:

a) første gang: — fartøjet omdirigeres, hvis muligt — fangsten om bord landes og konfiskeres til fordel for Mauretaniens statskasse — fartøjet idømmes en bøde, der er lig med minimumbeløbet i det bødeinterval, der er fastlagt i den mauretanske lovgivning

b) anden gang: — fartøjet omdirigeres, hvis muligt — fangsten om bord landes og konfiskeres til fordel for Mauretaniens statskasse — fartøjet idømmes en bøde, der er lig med maksimumbeløbet i det bødeinterval, der er fastlagt i den mauretanske lovgivning — licensen annulleres for den resterende gyldighedsperiode

c) tredje gang: — fartøjet omdirigeres, hvis muligt — fangsten om bord landes og konfiskeres til fordel for Mauretaniens statskasse — licensen inddrages definitivt — fartøjsføreren og fartøjet får forbud mod fiskeri i Mauretanien.

6. Hvis det pågældende fartøj flygter, informerer ministeriet Kommissionen og flagmedlemsstaten herom, så sanktionerne i punkt 5 kan iværksættes.

KAPITEL II

Gennemsejling

Benytter EF-fiskerfartøjer deres ret til gennemsejling af og sejlads i Mauretaniens fiskerizoner i medfør af de Forenede Nationers havretskonvention samt national og international lovgivning herom, skal fiskeredskaberne være stuvet væk, så de ikke umiddelbart kan anvendes.

KAPITEL III

Omladning

1. EF-fartøjer må udelukkende foretage omladninger af fangster på reden ud for mauretanske havne og i de zoner, der er fastlagt i tillæg 5 til dette bilag.

2. Ethvert EF-fartøj, som ønsker at omlade fangster, skal følge proceduren i punkt 3 og 4 nedenfor.

3. Disse fartøjers redere meddeler mindst 36 timer i forvejen ved hjælp af de kommunikationsmidler, der er fastsat i kapitel I, punkt 2, i dette bilag, Fiskeriovervågningen følgende oplysninger:

— de omladende fiskerfartøjers navne

— transportfartøjets navn

— mængde pr. art, der skal omlades

— dag, dato og tidspunkt for omladningen.

Fiskeriovervågningen skal svare inden 24 timer.

4. Omladning betragtes som udsejling af Mauretaniens fiskerizoner. Fartøjerne skal derfor sende den originale fiskerilogbog og den originale supplerende fiskerilogbog til Fiskeriovervågningen og meddele, om de agter at fortsætte fiskeriet eller at sejle ud af Mauretaniens fiskerizoner.

5. Al fangstomladning, der ikke er nævnt i punkt 1-4 ovenfor, er forbudt i Mauretaniens eksklusive økonomiske zone. Enhver, der overtræder denne bestemmelse, idømmes sanktioner efter mauretansk lov.

6. Mauretanien forbeholder sig ret til at nægte omladning, hvis transportfartøjet har drevet ulovligt, urapporteret og ureguleret fiskeri, det være sig i eller uden for Mauretaniens eksklusive økonomiske zone.

KAPITEL IV

Inspektion og kontrol

1. EF-fartøjsførere skal tillade, at mauretanske embedsmænd, der har til opgave at foretage fiskeriinspektion og -kontrol, aflægger kontrolbesøg og skal bistå dem med at komme om bord og i deres arbejde.

Embedsmændene må ikke opholde sig længere om bord, end det er nødvendigt for, at de kan udføre deres arbejde.

Efter hver inspektion og kontrol får fartøjsføreren en besøgsrapport.

2. Fællesskabet forpligter sig til at opretholde det særlige program for kontrol i EF-havne. Dette program meddeles ministeriet, som forbeholder sig ret til at være til stede ved sådan kontrol, jf. bestemmelserne i kapitel V. Der skal regelmæssigt sendes resuméer af rapporterne om den foretagne kontrol til ministeriet.

KAPITEL V

Ordning med gensidig observation af kontrol på land

De to parter beslutter med henblik på en mere effektiv kontrol at indføre en ordning med gensidig observation af kontrol i land. Med henblik herpå udpeger de hver især repræsentanter, der er til stede ved de respektive nationale myndigheders kontrol og inspektion, og som kan observationer med hensyn til gennemførelsen af denne aftale.

Sådanne repræsentanter skal have:

— relevante faglige kvalifikationer

— tilstrækkelig erfaring inden for fiskeri

— et indgående kendskab til bestemmelserne i aftalen og denne protokol.

Når repræsentanterne er til stede ved inspektion, foretages sådan inspektion af de nationale kontrolmyndigheder, og repræsentanterne kan ikke på eget initiativ udøve de inspektionsbeføjelser, som de nationale embedsmænd har.

Når repræsentanterne ledsager de nationale embedsmænd, skal de have adgang til de fartøjer, lokaler og dokumenter, som embedsmændene inspicerer, med henblik på indsamling af ikke-personlige oplysninger, der er nødvendige for, at de kan udføre deres arbejde.

Repræsentanterne ledsager de nationale kontrolmyndigheder under deres besøg i om bord på fartøjer i havn, i auktionshaller, hos fiskegrossister, i fryselagre og andre lokaler i forbindelse med landing og opbevaring af fisk inden første salg på det område, hvor første markedsføring finder sted.

Repræsentanterne udarbejder og sender hver fjerde måned en rapport om de kontroller, som de har deltaget i. Rapporten sendes til de kompetente myndigheder. Disse myndigheder fremsender en kopi til den anden kontraherende part.

1. Gennemførelse

En kontraherende parts kontrolmyndighed meddeler i hvert enkelt tilfælde med 10 dages varsel den anden kontraherende part skriftligt, hvilke kontrolbesøg den har besluttet at gennemføre i sin havn.

Den anden kontraherende part meddeler det 5 dage i forvejen, hvis den ønsker at sende en repræsentant.

Varigheden af repræsentantens besøg bør ikke overstige 15 dage.

2. Fortrolighed

Repræsentanten skal i forbindelse med fælles kontrol behandle materiel og udstyr om bord på fartøjerne og andre installationer med respekt og respektere, at alle dokumenter, som han har adgang til, er fortrolige.

Repræsentanten meddeler kun resultaterne af sit arbejde til sine egne kompetente myndigheder.

3. Sted

Dette program anvendes i EF-landingshavne og i mauretanske havne.

4. Finansiering

Hver kontraherende part dækker sin repræsentants samlede udgifter til deltagelse i fælles kontroller, herunder rejse- og opholdsudgifter.

KAPITEL VI

Procedurer i tilfælde af bording og idømmelse af sanktioner

1. Bordingsrapport

Bordingsrapporten udarbejdes af Fiskeriovervågningen i nøje overensstemmelse med eventuelt konstaterede overtrædelser, som er registreret i den besøgsrapport, der er udarbejdet efter en kontrol af fartøjet. Denne besøgsrapport, hvori omstændighederne ved og årsagerne til den pågældende bording beskrives, skal underskrives af fartøjsføreren, som kan tilføje eventuelle bemærkninger og forbehold. Fartøjsføreren får en kopi af besøgsrapporten af Fiskeriovervågningen.

En sådan underskrift indskrænker ikke de rettigheder og de forsvarsmuligheder, som fartøjsføreren kan påberåbe sig i forbindelse med den påståede overtrædelse.

2. Meddelelse om bording

I tilfælde af bording sender Fiskeriovervågningen pr. post fartøjsrepræsentanten en rapport om overtrædelsen sammen med rapporten om inspektionsbesøget. Fiskeriovervågningen underretter hurtigst muligt og under alle omstændigheder inden 48 arbejdstimer, hvis et EF-fiskerfartøj er blevet bordet eller idømt sanktioner i Mauretaniens fiskerizoner.

Hvis en overtrædelse ikke kan bringes til ophør på havet, skal fartøjsføreren på anmodning af Fiskeriovervågningen sejle sit fartøj til havnen i Nouadhibou. I tilfælde af en overtrædelse, som fartøjsføreren erkender at have begået, og som kan bringes til ophør på havet, kan fartøjet fortsætte med at fiske.

I begge tilfælde kan fartøjet fortsætte med at fiske, når overtrædelsen er bragt til ophør.

3. Behandling af bordingssager

3.1. Efter denne protokol og mauretansk lovgivning kan overtrædelsessager behandles enten ved mægling eller ad rettens vej.

3.2. I tilfælde af en mægling fastlægges bødens størrelse inden for et vist minimum og maksimum efter mauretansk lov.

Fartøjets repræsentant kontakter straks Fiskeriovervågningen for at finde en løsning på overtrædelsen.

Fiskeriovervågningen indkalder mæglingskommissionen én arbejdsdag 24 timer efter fartøjets ankomst i havn. Det samme gælder ved bording i forbindelse med udsejlingskontrol.

Bøder skal betales ved overførsel senest 30 dage efter mægling. Hvis fartøjet forlader Mauretaniens eksklusive økonomiske zone, skal betaling have fundet sted, inden fartøjet sejler ud af denne zone. Når Fiskeriovervågningen har modtaget en kvittering fra Mauretaniens statskasse og/eller en kopi af SWIFT-bankoverførslen, der er attesteret af Mauretaniens nationalbank (Nouadhibou eller Nouakchott), og som beviser, at bøden er blevet betalt, frigives fartøjet. Hvis beviset føres i form af en attesteret SWIFT-overførsel, skal repræsentanten sende Fiskeriovervågningen den originale kvittering fra Mauretaniens statskasse senest 72 timer efter fartøjets frigivelse.

3.3. Hvis mæglingen er slået fejl, overdrager ministeriet straks sagen til Mauretaniens offentlige anklager. Rederen skal efter gældende lovgivning stille en bankgaranti for eventuelle bøder. Fartøjet frigives 72 timer efter den dato, hvor bankgarantien blev stillet.

3.4. Bankgarantien frigives først, når retssagen er afgjort. Den frigives straks af ministeriet, hvis sagen afsluttes uden domfældelse. Hvis sagen slutter med domsfældelse i form af bøde, skal bøden betales efter gældende lovgivning, hvori det er fastsat, at bankgarantien skal frigives, hvis bøden betales senest 30 dage efter domsfældelse.

3.5. Fartøjet frigives, og besætningen kan forlade havnen:

— når de forpligtelser, som følger af mæglingen, er opfyldt, eller

— når den bankgaranti, der er omhandlet i punkt 3.3 ovenfor, er stillet og godkendt af ministeriet i afventning af domsfældelse.

4. Overholdelse af bestemmelserne

Alle oplysninger om for